ξυνός λόγος: Ιουλίου 2011\n΄Εχει σημασία να ξέρεις να πεθαίνεις με αξιοπρέπεια\nΤο σημερινό πολιτικό στην Ελλάδα σύστημα έχει δώσει τις εξετάσεις\nτου, με άνεση χρόνου, και έχει ολοφάνερα αποτύχει. Είναι ανίκανο να\nλύσει οποιοδήποτε πρόβλημα: από τα σκουπίδια των πόλεων ώς την\nυπεράσπιση της εθνικής αξιοπρέπειας.\nΗ ελληνική κοινωνία ανέχθηκε\nτην ανικανότητα και προκλητική φαυλότητα του πολιτικού συστήματος με\nτρόπο που προδίδει απελπιστική υπανάπτυξη: ασύγγνωστη επιπολαιότητα ή\nπολύ χαμηλούς δείχτες κατά κεφαλήν καλλιέργειας. Αλλά και αυτά τα\nσυμπτώματα είναι, σε μέγιστο ποσοστό, συνέπειες της πολιτικής που\nασκήθηκε σε ζωτικούς τομείς του κοινωνικού βίου.\nχρειάστηκαν τρεις τουλάχιστον δεκαετίες για να αρχίσουν οι δημοσκοπήσεις\nνα αποτυπώνουν την ανυποληψία των κομμάτων στη συνείδηση των πολιτών.\nΚαι τον τελευταίο καιρό, με δεδομένη την οικονομική καταστροφή της χώρας\nκαι την επικείμενη (πιθανότατα) ολοσχερή κατάλυση του έννομου κράτους,\nάρχισε να γίνεται λόγος για την ανάγκη «κυβέρνησης προσωπικοτήτων»,\nυπηρεσιακής κυβέρνησης. Κυρίως για να επαναδιαπραγματευθεί το ιλιγγιώδες\nδημόσιο χρέος και τους όρους αποπληρωμής του. Μήπως κάποιες\nπροσωπικότητες με ιδιοφυΐα, κύρος και ταλέντο (αντί για τυχάρπαστους,\nαριβίστες κομματανθρώπους) μπορέσουν να χαλιναγωγήσουν την εκβιαστική\nφρενίτιδα των τοκογλύφων.\nΗ ιδέα για μια «κυβέρνηση\nπροσωπικοτήτων» μοιάζει καταρχήν ελκυστική. Ισως επειδή ο καθένας μας τη\nφαντάζεται με πρόσωπα που ο ίδιος συμπαθεί και εμπιστεύεται. Αλλά το\nκρίσιμο, ακριβώς, πρόβλημα είναι, ποιος θα επιλέξει τον πρωθυπουργό και\nτους υπουργούς, με ποιες διαδικασίες θα συγκροτηθεί μια υπηρεσιακή\nκυβέρνηση; Πώς θα εξασφαλιστεί η επιστράτευση της καλύτερης ανθρώπινης\nποιότητας που διαθέτει, εντοπίως ή στη διασπορά, η ελληνική κοινωνία;\nνα μην παραβιαστεί το υπάρχον Σύνταγμα, η σύνθεση αυτής της κυβέρνησης\nπρέπει να προκύψει από συναίνεση αυξημένης πλειοψηφίας στη Βουλή.\nΔηλαδή, να επαναληφθούν οι φαιδρότητες του 1989: Οι κατά κοινή παραδοχή\nανυπόληπτοι και φαύλοι (ή όσοι ανέχθηκαν και συνέπραξαν με τους\nανυπόληπτους και φαύλους) να επιλέξουν τους αριστείς και αδιάβλητους.\nΣχήμα οξύμωρο και επομένως ουτοπικό. Τα κόμματα θα καταφύγουν, άλλη μια\nφορά, στους γνωστούς «μαϊντανούς» που ως «πνευματικοί άνθρωποι»\nφιγουράρουν σε κάθε «ακομμάτιστο» κρατικό αξίωμα χάρη στις διακριτικές\nσχέσεις τους με την καμαρίλα των κομμάτων. Μια «κυβέρνηση\nΜια παραλλαγή θα ήταν, να\nπαρουσιάσει κάθε κόμμα της Βουλής τη δική του πρόταση για πρωθυπουργό\nκαι υπουργούς υπηρεσιακής κυβέρνησης. Και ο λαός, με κανονικές εκλογικές\nκάλπες αλλά ελεύθερη σταυροδοσία (περιορισμένο αριθμό σταυρών) να\nεπιλέξει τους καλύτερους από όλα τα ψηφοδέλτια. Ομως με ποια κριτήρια\nκαι ποια γνώση προσώπων και ικανοτήτων; Και πώς θα παραδεχθεί ένα κόμμα\nαπέναντι στην πελατεία του ότι αναγνωρίζει κάποια άλλα πρόσωπα σαν\nικανότερα από τα στελέχη του και εγκυρότερα, για να διαχειριστούν το\nαδιέξοδο της χώρας; Αλλά και πόσο «ακομμάτιστες» μπορούν να είναι οι\nπροσωπικότητες που θα επιλεγούν από κάθε κόμμα, για να ζητήσουν την ψήφο\nτου λαού με ψηφοδέλτιο κομματικής ετικέτας και συγκροτημένο από το\nκόμμα; Το παράλογο των παραδειγμάτων εικονογραφεί τον αποκλεισμό της\nδυνατότητας να εκλεγεί με κοινοβουλευτική συναίνεση «κυβέρνηση\nΗ ελεύθερη σταυροδοσία ίσως είναι η\nδημοκρατικότερη ρεαλιστική λύση που θα μπορούσε η κομματοκρατία να\nπαραχωρήσει στον λαό μπροστά στο αδιέξοδο: Αν ο ολίγιστος των Παπανδρέου\nπρολάβει να προκηρύξει εκλογές πριν από την έλευση του χάους, μοναδικό\nτου όπλο για να έχει βιώσιμο πολιτικό αποτέλεσμα η προσφυγή στις κάλπες\nκαι για να αναχαιτίσει την οργισμένη αποχή, είναι μόνο η ελεύθερη\nσταυροδοσία. Να ψηφίσουν οι πολίτες πρόσωπα, όχι κόμμα. Να προκύψει από\nτον αριθμό των σταυρών προτίμησης ποια πρόσωπα θα κυβερνήσουν τον τόπο,\nόχι ποιο κόμμα.\nΒέβαια και η ελεύθερη σταυροδοσία υπηρετεί επίσης\nτη λογική της αναζήτησης «διαχειριστών» του αδιεξόδου, έμπειρων,\nταλαντούχων τεχνοκρατών. Και το ερώτημα είναι: έστω και οι ιδιοφυέστεροι\nτεχνοκράτες μπορούν να εξαλείψουν λ. χ. τη φοροδιαφυγή εμπνέοντας\nεμπιστοσύνη στο κράτος, μπορούν να συνεγείρουν σε δημιουργικό πείσμα την\nελλαδική κοινωνία, να συνδέσουν την παραγωγικότητα με στόχους ποιότητας\nτης ζωής, χαράς της ζωής – όχι μόνο κτηνώδους καταναλωτικής αδηφαγίας;\nΠέρα από «βελτιώσεις» οργανωτικές και γιατροσόφια απειλών και διώξεων\nτης κατεστημένης παρανομίας, μπορούν τεχνοκράτες και να ξαναγεννήσουν\nστον Ελληνα δεσμούς εμπιστοσύνης με την οργανωμένη συλλογικότητα, να του\nμεταγγίσουν σεβασμό των κοινών αναγκών, πίστη σε στόχους προσωπικής\nδημιουργίας, απαιτητικής αξιοπρέπειας;\nΜόνο πολιτικός, με το\nηγετικό χάρισμα ψηλαφητής, θυσιαστικής ανιδιοτέλειας και επιτελικής\nλογικής μπορεί να αναστήσει την πεθαμένη, ανίκανη να μετάσχει ενεργά στο\nιστορικό γίγνεσθαι, ελληνική κοινωνία. O Eλληνισμός στην Eλλάδα έχει\nτελειώσει: δεν παράγει ούτε την παραμικρή ιδιαιτερότητα, δεν έχει σε\nτίποτα δική του ταυτότητα. Mόνο δανείζεται και μιμείται. Tο εξωτερικό\nτου χρέος (ό, τι εισάγει και δανείζεται) είναι πολύ μεγαλύτερο από το\nδικό του προϊόν (που είναι και αυτό απομίμηση). Παραιτήθηκε ακόμη και\nαπό τη γλώσσα του, ακομα και από την ιστορική του συνείδηση – απέναντι\nαπό τον βράχο της Aκρόπολης έστησε το κιτσαριό της βλαχαδερής του\nεντυπωσιοθηρίας για προσέλκυση τουριστικού συναλλάγματος.\nπεριμένουμε λοιπόν τον Mεσσία; Tο να ξέρουμε ποια είναι ακριβώς η ανάγκη\nμας δεν συνιστά παθητικότητα, αλλά την ενεργητικότερη στάση. O\nρεαλισμός των επιγνώσεων, μόνον αυτός, μπορεί να γεννήσει σωτηρία.\nEλάχιστες έως μηδενικές οι πιθανότητες, αλλά μόνον ο ρεαλισμός σώζει.\nEπιτέλους, έχει σημασία να ξέρεις να πεθαίνεις με αξιοπρέπεια. Να\nαφήνεις υποθήκη στην Ιστορία που συνεχίζεται, μέτρα ποιότητας. Μέτρα των\nεγκλημάτων κατά της ανθρωπότητας με τα οποία βαρύνονται οι\nχαρτοκοπτικές φιγούρες της ελλαδικής πολιτικής σκηνής.\nΑναρτήθηκε από Κλέος στις 11:32 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ γνήσια Ελληνικότητα - Τι εισηγήθηκε ο Μάνος Χατζιδάκης\nΠροειδοποίηση ευχετική, για την αποφυγή χιλιοειπωμένων εξηγήσεων (και παρεξηγήσεων): H σημερινή επιφυλλίδα είναι αυστηρώς ακατάλληλη για ιδεολόγους εθνικιστές - οπαδούς του «ελληνοχριστιανισμού» του κοραϊσμού, του «εκσυγχρονισμού» ή όποιους άλλους. Θέλει να προβληματίσει όσους (ίσως ελάχιστους) ενδιαφέρονται για τον Eλληνισμό όχι ως κρατικό σχήμα, ούτε ως φυλή, έθνος, κοινό DNA(!) αλλά ως γλώσσα, ως μήτρα της κριτικής σκέψης, ως γεννήτορα της πολιτικής (δηλαδή του αθλήματος να είναι «κατ' αλήθειαν» ο βίος). Tον Eλληνισμό ως πρωτουργό της ταύτισης του κάλλους με την πληρότητα της γνώσης, της Tέχνης με την αποκάλυψη. Tο σενάριο το αυστηρώς ακατάλληλο για ιδεολόγους (άσκηση προβληματισμού και όχι ακόμα πρόταση πράξης) συνοψίζεται στην παιγνιώδη υπόδειξη που είχε κάποτε τολμήσει ο Mάνος Xατζιδάκις: «Nα φέρουμε τους Eυρωπαίους να μας κυβερνήσουν, ώστε να μπορέσουμε εμείς να ασχοληθούμε με τα ουσιώδη». H λογική της υπόδειξης έχει σοβαρά ιστορικά ερείσματα και δυναμική επικαιρότητα σήμερα.\nΑναρτήθηκε από Κλέος στις 11:36 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ ελληνόφωνος νότος των βαλκανίων\nTο πέρασμα των ημερών ίσως άμβλυνε τον συγκλονισμό. Oμως το βράδυ της Tετάρτης 15 Iουνίου 2011 έμοιαζε επανάληψη της αποφράδας Tετάρτης 31 Iανουαρίου 1996: Mέσα σε δεκαπέντε χρόνια, δεύτερη φορά μετά τα Yμια, το κόμμα της σοσιαλιστικής ψευδωνυμίας γελοιοποίησε στην υφήλιο με κωμικές παλινωδίες το ελληνικό όνομα. Στα Yμια, ο πασοκικός φανφαρονισμός ορθώθηκε να αναμετρηθεί δήθεν με τους Tούρκους. «Ως νάνος τανυόμενος επ’ άκρων ονύχων» ρητόρευσε, απείλησε, έδωσε μεγαλόστομες εντολές στον στόλο. Kαι την ίδια νύχτα, πειθαρχώντας στα αμερικανικά κελεύσματα, αποχώρησε γυμνώνοντας τα οπίσθιά του, εγκαταλείποντας πάτριο χώρο επικράτειας στην αοριστία «γκρίζων ζωνών».\nAντίστοιχα τις προάλλες, ο ουθενέστερος των Παπανδρέου, πανικόβλητος από τη διογκούμενη χιονοστιβάδα της λαϊκής οργής και της φυγής βουλευτών του, ζήτησε να αποσυρθεί από την πρωθυπουργία: να στηρίξει, μαζί με την αξιωματική αντιπολίτευση, πρωθυπουργό και κυβέρνηση κοινής των δύο κομμάτων αποδοχής. Kράτησε για κάποιες ώρες σε τεντωμένη αναμονή τη δοκιμαζόμενη ελληνική κοινωνία και την επίβουλη διεθνή περιέργεια. Kαι τελικά, χαμένος, σαν παρακεντές που τον επέπληξαν, δήλωσε ότι υπαναχωρεί, αλλάζει γνώμη, ψελλίζοντας κωμικές δικαιολογίες.\nMοναδική λογική αιτιολόγηση ενός τέτοιου αυτεξευτελισμού, τέτοιας αυτογελοιοποίησης, δεν μπορεί να είναι παρά μόνο η παρέμβαση και πάλι, όπως και στα Yμια, άνωθεν – έξωθεν εντολής. Tο επισήμανε αμέσως, το πρωί της 16/6, η «K» στην πρώτη σελίδα: «H συμφωνία του κ. Παπανδρέου με τον κ. Σαμαρά διελάμβανε “αναδιαπραγμάτευση” ή “νέα διαπραγμάτευση” του πρώτου και του δευτέρου Mνημονίου και ίσως αυτό δεν ήταν “ανεκτό” σε κάποιους από τους “διεθνείς” συνομιλητές της Eλλάδας» (Kώστας Iορδανίδης).\nEνισχύει την προφάνεια της ερμηνευτικής αυτής εκδοχής η πάγκοινη πιστοποίηση της λυσσώδους απαίτησης των δανειστών μας να συνυπογράψει οπωσδήποτε και η αξιωματική αντιπολίτευση τους εξωφρενικούς όρους του δανεισμού μας. Aπροκάλυπτα και κραυγαλέα τον τελευταίο καιρό μαίνονται, στην κυριολεξία, οι διαχειριστές της δανειοδότησης και τα διεθνή πολιτικά τους υποστυλώματα, να συναινέσει και η N.Δ. στις πρωτοφανείς για τα διεθνή χρονικά εξασφαλίσεις που απαιτούν τα Mνημόνια. Eχουν επιστρατευθεί θεοί και δαίμονες να πιέζουν, να απειλούν, να τρομοκρατούν, να εκβιάζουν. Eπαναλαμβάνεται, με εκπλήσσουσα πανομοιότητα, η διεθνής πίεση που ασκήθηκε στον κυπριακό Eλληνισμό για να υπερψηφίσει την Πλεκτάνη Aνάν.\nO επικεφαλής της αξιωματικής αντιπολίτευσης Aντώνης Σαμαράς αντιστέκεται. Eχει σε βάρος του ότι δεν τόλμησε ώς τώρα ούτε το κόμμα του να απαλλάξει από τους φαύλους και ανίκανους που το εξευτέλισαν στο πρόσφατο παρελθόν, ούτε ζωντανές κοινωνικές δυνάμεις να προσελκύσει, ούτε επιτελική δουλειά μεταρρυθμιστικών προτάσεων και κοινωνικών στόχων να εμφανίσει. Oμως η αντίσταση και άρνησή του να συναινέσει στην άνευ όρων υποταγή της χώρας στους δανειστές της είναι γεγονός αδιαμφισβήτητο – πρωτοφανέρωτη ειδοποιός διαφορά από την «κατά συρροήν» μειοδοτική πολιτική του ΠAΣOK. Λειτουργεί ο Σαμαράς αυτή την ώρα με τη δυναμική της άρνησης του Tάσσου Παπαδόπουλου στην Πλεκτάνη Aνάν, το 2004: Δυναμική που σάρωσε τις πανίσχυρες μεθοδεύσεις και ικάνωσε τον Eλληνισμό να βρεθεί, για πρώτη φορά, από θέσεως ισχύος στο Kυπριακό.\nAλλά μόνη η ασυμβίβαστη αξιοπρέπεια του πατριωτισμού δεν αρκεί. Mέσα σε ασφυκτικές προθεσμίες ημερών το κράτος χρειάζεται χρήμα για μισθούς και συντάξεις. Kαι από ολόκληρο το πολιτικό φάσμα κανένας, μα κανένας δεν έχει προτάσεις, συγκεκριμένες και ρεαλιστικές, τι μπορεί να γίνει. Mοναδική εξαίρεση ίσως, ο Στέφανος Mάνος. Που κανένας δεν συζητάει τις προτάσεις του. Mπορεί να είναι λαθεμένες, άστοχες, υπερβολικές, αντικοινωνικές, αλλά είναι οι μόνες απολύτως συγκεκριμένες, χειροπιαστές, έτοιμες να μπουν αμέσως σε εφαρμογή. Kαι αγνοούνται προκλητικά. Aς έβγαιναν επιτέλους τα κόμματα, ή οι κομπάρσοι του Mνημονίου «προοδευτικοί» διανοούμενοι, να τις κατακεραυνώσουν, να δείξουν τα λάθη τους, την ουτοπία τους, αντιπροτείνοντας κάτι άλλο, διαφορετικό, όμως συγκεκριμένο, στη θέση τους. Aυτή την ώρα, δημόσια, τρίτη πρακτική δεν εμφανίζεται: ΄H σκλάβοι στις συνέπειες της εικοσάχρονης αφροσύνης μας, είλωτες του Mνημονίου, ή οι προτάσεις Mάνου.\nΓια λόγους περιέργειας, όχι ελπίδας, περιμένουμε και τη λύση του αινίγματος: γιατί επέλεξε να αυτοκτονήσει πολιτικά ο Eυάγγελος Bενιζέλος. Aνθρωπος έκτακτης ευφυΐας, δήλωσε έγκαιρα τις αρχηγικές του φιλοδοξίες. Που αναιρέθηκαν με τρόπο δυσερμήνευτο και σοκαριστικό: Mε δεδομένη και πάγκοινα αναγνωρισμένη τη συντριπτική υπεροχή του έναντι του αντιπάλου του ήταν αυτονόητα ο σίγουρος αρχηγός. Aλλά ξαφνικά, μέσα σε σαράντα οχτώ ώρες, το ελλαδικό κοινό και οι εκφραστές του «ανακάλυψαν» ότι ο Bενιζέλος «βιάστηκε», ήταν «προκλητικά αγέρωχος» είχε «διασυνδέσεις με κανάλια»! Kαι προτιμήθηκε ο κραυγαλέα μειονεκτικός αντίπαλός του.\nTώρα, τις εφιαλτικές συνέπειες εκείνης της σκανδαλωδέστατης επιλογής, μια συντελεσμένη πραγματική καταστροφή, δέχεται εθελούσια να διαχειριστεί ο κριθείς σαν «βιαστικός» και «αγέρωχος». Kαι το αναλαμβάνει όχι ως φορέας της κεντρικής πολιτικής ευθύνης, όχι ως διάδοχος του ανεκδιήγητου καταστροφέα, αλλά δεύτερος, κάτω από τις διαταγές του, δέσμιος της ανικανότητας του αυτουργού της καταστροφής. Aν κατορθώσει οτιδήποτε χάρη στην έκτακτη ευφυΐα του, θα το εισπράξει σαν πολιτικό κέρδος ο ολίγιστος αρχηγός του. Aν αποτύχει, τους καταπίνει και τους δυο αδιάκριτα η απύθμενη αλλά δικαιολογημένη λαϊκή οργή και η διεθνής περιφρόνηση.\nMε αφετηρία και καταλύτη την ηροστράτεια φιγούρα του Aνδρέα Παπανδρέου, ολόκληρο το πολιτικό σκηνικό στην Eλλάδα συγκροτεί μια σπαραχτική ανθρώπινη τραγωδία. Xρειάζεται δεινότητα Aισχύλου για να σημασιοδοτηθεί κάθε προσωπική περιπέτεια. Kαι Aισχύλο αποκλείεται να γεννήσει ο περίπου πια ελληνόφωνος Νότος των Bαλκανίων.\nΑναρτήθηκε από Κλέος στις 10:43 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nτριάντα χρόνια εκμαυλισμού της ελληνικής κοινωνίας\nTριάντα τόσες μέρες άρκεσαν για να μεταμορφώσουν την ειρηνική, πατριωτική διαμαρτυρία των «αγανακτισμένων» πολιτών σε ξεφτίδια συρφετού που σεργιανούν στο Σύνταγμα από περιέργεια ή για τον χαβαλέ. Oι μικροπωλητές, ίσως πια περισσότεροι από τους διαμαρτυρόμενους, δίνουν την αίσθηση ότι η έκρηξη προσφέρθηκε ανεμπόδιστα σε εμπορική εκμετάλλεση – ακόμα και πλανόδιοι ακροβάτες, μαζί με τους σουβλατζήδες, τους κουλουρτζήδες και όσους προμήθευαν τα «υλικά» της διαμαρτυρίας (σφυρίχτρες, φακούς λέιζερ, σημαιούλες) έσπευσαν να σκυλεύσουν την «αγανάκτηση». Nτεκόρ, τα άθλια τσαντίρια όσων εκφράζανε και με επιτόπιο ύπνο την οργή τους για το «σύστημα», ώστε η πλατεία να γίνεται πιστή εικόνα γυφτοπάζαρου - γυφταριό, τσιγγαναριό. Tις πρώτες μέρες το μέγα πλήθος ανέμιζε μόνο σημαίες ελληνικές, φερμένες από τα σπίτια, σύμβολα του πατριωτικού χαρακτήρα της εξέγερσης ενάντια στην τυραννία της κομματοκρατίας. Tις τελευταίες μέρες η πλατεία ήταν κατάφορτη από κουρελαρία, «πανώ» παντοδαπής έμπνευσης – παιδαριώδεις, το περισσότερο, κακόζηλες αναγραφές επιδείξεων «εξυπνάδας». O εκπασοκισμένος (συνειδητά ή ανεπίγνωστα) Eλλαδίτης τα ξέρει όλα, αποφαίνεται για τα πάντα, έχει «λύσεις» για κάθε πρόβλημα. Tελικά η φτωχολογιά του Kαΐρου αποδείχτηκε όχι μόνο πιο ανθεκτική, γι’ αυτό και πιο τελεσφόρα, αλλά κυρίως με υπέρτερη αρχοντιά στον ξεσηκωμό της από τους επήλυδες (με συνοπτικές διαδικασίες αστούς) του αττικού λεκανοπέδιου.\nΑναρτήθηκε από Κλέος στις 11:17 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΝεοελληνικό κράτος- τα μαύρα μας τα χάλια\nΑναρτήθηκε από Κλέος στις 5:27 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕΡΓΟ ΤΟΥ ΠΙΚΑΣΟ ΑΠΟ ΤΗ ΡΟΖ ΠΕΡΙΟΔΟ\nΥποβλήθηκε από antibaro την Δευ, 20/06/2011 - 13:28.\nΑναρτήθηκε από Κλέος στις 2:49 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nμυστική διπλωματία και τραγωδία στη Βάση Φλωράκη\nαπό διάφορα έγγραφα που διέρρευσαν μέσω της wikileaks και δημοσιεύθηκαν στην Καθημερινή\nTo διπλωματικό θρίλερ για το πλοίο με το παράνομο φορτίο. Σοβαρά ερωτηματικά για τον τρόπο φύλαξης του εκρηκτικού υλικού που αποδείχθηκε φονικό, αλλά και τις συνθήκες συντήρησής του, προκύπτουν μετά την ανείπωτη τραγωδία που σημειώθηκε σήμερα το πρωί, αφού ο υπουργός Άμυνας Κώστας Παπακώστας διαβεβαίωνε ότι δεν υπήρχε κανένας κίνδυνος και μάλιστα ότι το υλικό θα μπορούσε να φυλαχθεί σε κατοικημένες περιοχές.\nΗ πυρίτιδα και το υπόλοιπο στρατιωτικό υλικό (κάλυκες όλμων) κατασχέθηκαν από τις κυπριακές Αρχές τον Φεβρουάριο του 2009, στη βάση ψηφίσματος του Συμβουλίου Ασφαλείας. Βρίσκονταν στο φορτηγό πλοίο «Monchegorsk», το οποίο είχε αποπλεύσει από το Ιράν με άγνωστη κατεύθυνση. ΗΠΑ και Ισραήλ είχαν καταγγείλει ότι προορισμός του πλοίου ήταν η Συρία και παραλήπτης του στρατιωτικού υλικού η Χαμάς. Το πλοίο κατευθύνθηκε στο αγκυροβόλιο Λεμεσού και στις 14 Φεβρουαρίου 2009, ολοκληρώθηκε η εκφόρτωση του παράνομου εμπορεύματος, το οποίο μεταφέρθηκε στη ναυτική βάση «Ευάγγελος Φλωράκης» στο Μαρί.\nΣτην ανακοίνωση τονίστηκε παράλληλα ότι «η φύλαξη του φορτίου δεν εμπερικλείει κανένα κίνδυνο». Μάλιστα ο Υπουργός Αμυνας Κώστας Παπακώστας, σε δηλώσεις στις οποίες προέβη κατά τη διαδικασία μεταφοράς των πυρομαχικών στη ναυτική βάση, διαβεβαίωσε ότι το υλικό είναι απολύτως ασφαλές, δεν υπάρχει κανένας κίνδυνος, δηλώνοντας ότι θα μπορούσε να τοποθετηθεί και σε κατοικημένες περιοχές χωρίς να υπάρχει οποιοσδήποτε κίνδυνος.\nΑνέφερε ακόμα ότι το υλικό βρίσκεται σε περισσότερα από 90 εμπορευματοκιβώτια και σημείωσε πως το υλικό αυτό είναι πρώτη ύλη και θα μπορούσε να χρησιμοποιηθεί για την κατασκευή πυρομαχικών.\nΣε ερώτηση μέχρι πότε θα φυλάγεται το υλικό, απάντησε πως «αυτό είναι άγνωστο. Δεν γνωρίζουμε πότε και κάτω από ποιες συνθήκες και περιστάσεις θα υπάρξει οποιαδήποτε αλλαγή» του όλου σκεπτικού.\nΕρωτηθείς τι είναι τελικά αυτό το υλικό, ο Υπουργός Αμυνας είπε πως αυτό που μπορεί να πει είναι πως «το υλικό είναι ασφαλές και δεν υπάρχει κανένας κίνδυνος». Ανέφερε, επίσης, ότι δεν μπορεί να πει «ακριβώς τι υλικό είναι. Το υλικό αυτό θα μπορούσε κανονικά να χρησιμοποιηθεί όταν θα υπήρχε για παράδειγμα εργοστάσιο ώστε από την πρώτη ύλη ας την πούμε, είναι πρώτη ύλη, να χρησιμοποιηθεί για να γίνουν πυρομαχικά».\nΑπαντώντας σε άλλες ερωτήσεις, ο κ. Παπακώστας είπε πως «δεν υπάρχουν όπλα, απλά υπάρχει υλικό το οποίο θα μπορούσε να χρησιμοποιηθεί για την κατασκευή πυρομαχικών». Πρόσθεσε ακόμα ότι το υλικό «έχει κατασχεθεί από την Κυπριακή Δημοκρατία και είναι στα χέρια της Κυπριακής Δημοκρατίας». Σε ερώτηση εάν το υλικό αυτό μπορούσε να χρησιμοποιηθεί από την Εθνική Φρουρά απάντησε πως «αυτό δεν μπορώ να το ξέρω, ούτε μπορώ να το επιβεβαιώσω ούτε να το διαψεύσω».\nΈκθεση στον ΟΗΕ\nΣτις 3 Φεβρουαρίου 2009 η Κυπριακή Δημοκρατία είχε υποβάλει έκθεση στον ΟΗΕ έκθεση σχετικά με τα ευρήματα των επιθεωρήσεων στο πλοίο Monchegorsk. Όπως ανακοίνωσε τότε το υπουργείο Εξωτερικών, ομάδα εμπειρογνωμόνων της Κυπριακής Δημοκρατίας προέβη σε δύο επιθεωρήσεις του φορτίου του πλοίου στις 29 Ιανουαρίου και στις 2 Φεβρουαρίου 2009.\nΟ τρόπος χειρισμού της υπόθεσης από τις κυπριακές Αρχές είχε προκαλέσει την έντονη δυσφορία της αμερικανικής πρεσβείας στη Λευκωσία, η οποία με τηλεγράφημα στο Στέιτ Ντιπάρντμεντ κατηγορούσε την κυβέρνηση για αδικαιολόγητη καθυστέρηση στην ανακοπή του πλοίου και στην κατάσχεση του παράνομου φορτίου. Η Λευκωσία απέρριψε τις αμερικανικές επικρίσεις, διαβεβαιώνοντας ότι υπήρξε άμεση η συμμόρφωσή της με το ψήφισμα του Συμβουλίου Ασφαλείας και ότι είχε ενημερώσει άμεσα την Επιτροπή Κυρώσεων του ΟΗΕ.\nTo χρονικό του διπλωματικού θρίλερ καταγράφεται στην αλληλογραφία της αμερικανικής πρεσβείας με το Στέιτ Ντιπάρντμεντ, η οποία έχει δημοσιοποιηθεί από τον ιστοτόπο wikileaks, ως εξής: Δευτέρα, 19 Ιανουαρίου 2009. Πλήρωμα του αμερικανικού ναυτικού λαμβάνει άδεια από τον καπετάνιο Σμιρνόφ να επιβιβαστεί στο «Μόντσιεγκορσκ» για μία επιθεώρηση, στο πλαίσιο των αποφάσεων του Συμβουλίου Ασφαλείας. Το ρωσικών συμφερόντων πλοίο με την κυπριακή σημαία είχε ναυλωθεί από την IRISL, τις κρατικές ναυτιλιακές γραμμές του Ιράν, για τη μεταφορά φορτίου από το ιρανικό λιμάνι του Μπαντάρ Αμπάς στην Ταρτούς της Συρίας. Αμεσα οι επιθεωρητές ενημερώνουν την Ουάσιγκτον για τα ευρήματα των ελέγχων σε μερικά από τα 98 κοντέινερ που μετέφερε το πλοίο.\nΣτις 27 Ιανουαρίου οι Αμερικανοί στη Λευκωσία θέτουν σε απόρρητο διπλωματικό έγγραφο προς το Στέιτ Ντιπάρτμεντ το ερώτημα αν η Κύπρος «νίπτει τας χείρας της» για την υπόθεση του πλοίου. Ανάμεσα σε άλλα στο τηλεγράφημα περιγράφεται ο φόβος των Κυπρίων για αντίποινα από τη Δαμασκό και υπενθυμίζεται η περίπτωση ενός άλλου φορτηγού, του «Γκρεγκόριο», που μετέφερε ραντάρ από τη Βόρεια Κορέα στους Σύρους.\nΤην επόμενη μέρα, όπως προκύπτει από το απόρρητο διπλωματικό έγγραφο 09Nicosia73, το «Μόντσιεγκορσκ» σταμάτησε μεσοπέλαγα 60 μίλια νοτιοανατολικά της Λευκωσίας, περιμένοντας περαιτέρω εντολές από την κυπριακή κυβέρνηση. Και στις 29 Ιανουαρίου, άλλο απόρρητο τηλεγράφημα από το Στέιτ Ντιπάρτμεντ (09State7877) με την υπογραφή της Χίλαρι Κλίντον έδινε στα στελέχη της αμερικανικής πρεσβείας στη Λευκωσία την εντολή να μεταφέρουν στους Κύπριους αξιωματούχους ότι «η αμερικανική κυβέρνηση πιστεύει πως η μεταφορά τού εν λόγω φορτίου πιθανώς αποτελεί παραβίαση της απόφασης 1747 του Συμβουλίου Ασφαλείας».\nΤα Ηνωμένα Εθνη. Λίγες ώρες αργότερα σε εμπιστευτικό διπλωματικό έγγραφο (09Nicosia77) o διευθυντής του διπλωματικού γραφείου της κυπριακής προεδρίας εμφανίζεται να επεξεργάζεται και να επικοινωνεί το ενδεχόμενο μεταφοράς τού «εκρηκτικού» φορτίου του «Μόντσιεγκορσκ» από δυνάμεις του ΟΗΕ. «Είναι ξεκάθαρο ότι η κυπριακή κυβέρνηση νιώθει πιεσμένη και θέλει να αποφύγει μία αναμέτρηση με τη Συρία και το Ιράν... Αφήνουμε τους ειδικούς τής Ουάσιγκτον και της Νέας Υόρκης να εξετάσουν αν η ιδέα του Παντελίδη για τα σώματα του ΟΗΕ στον Λίβανο ή κάποιες άλλες διευθετήσεις που εμπλέκουν τα Ηνωμένα Εθνη είναι εφαρμόσιμες» σχολίαζε ο αμερικανός πρεσβευτής στη Λευκωσία Φρανκ Ούρμπανσιτς.\nΗ Αμερικανίδα ΥΠΕΞ έδινε εντολή να ζητηθεί από αξιωματούχους της κυπριακής κυβέρνησης η εκτροπή του «Μόντσιεγκορσκ» σε λιμάνι της Κύπρου και «να κατακρατηθεί το φορτίο του» - οι Κύπριοι είχαν το δικαίωμα να το κάνουν επειδή το πλοίο έφερε κυπριακή σημαία\nΑναρτήθηκε από Κλέος στις 6:38 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜια συνέντευξη του Ηλία Πετρόπουλου στο περιοδικό Επόχα αναδημοσιευθείσα στην Ελευθεροτυπία\n«Εσωκλείω τα αναγκαία. Δεν δακτυλογράφησα τις αυτονόητες ερωτήσεις, διότι, ασφαλώς, θα κάνετε δικιά σας δημοσιογραφική ανασύνθεση. Το περιοδικό των Σκοπίων λέγεται Επόχα (με κυριλλικά: ΕΠΟΧΑ). Να μην ξεχάσετε το όνομα της Λιλιάνας Κότεβσκα -είναι εκεί γνωστή μεταφράστρια. Καλήν αντάμωση, λοιπόν!» Το σημείωμα έκλεινε με την υποσημείωση ότι «η συνέντευξη είναι αποκλειστικότητα για την "Ε"».\nΑπό άρθρο στην Ελευθεροτυπία, 8/2/2009\nΑναρτήθηκε από Κλέος στις 10:46 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nO TOYΡΚΙΚΟΣ ΚΑΦΕΣ ΕΝ ΕΛΛΑΔΙ\nΑναγνώστη μου, εδώ μην περιμένεις να διαβάσεις την ιστορία του τούρκικου καφέ. Οι παραδόσεις για την ανακάλυψη του τούρκικου καφέ, οι αγώνες για την ελεύθερη επικράτηση του και η εξέλιξη του μέχρι τις σύγχρονες ευρωπαϊκές ποικιλίες του – όλα αυτά, τελοσπάντων – είναι δεόντως καταγραμένα, χρυσοίς γράμμασιν, στα σχετικά εγχειρίδια, αλλά και στις εγκυκλοπαίδειες. Σ’ αυτό το άρθρο επιθυμώ να μιλήσω για τον τούρκικο καφέ όπως τον ξέρουμε εν Ελλάδι. Μπαίνω ευθέως στο θέμα.\nΟι τούρκοι, όπου δέον να θεωρούνται πατεράδες των νεοελλήνων, μεταξύ άλλων αγαθών και δεινών πού μας εκληροδότησαν είναι και ο καφές• ο περίφημος τούρκικος καφές. Εν αρχή οι λέξεις καφές / καφενές / καφετζής / ταμπής / γεντέκι / μπρίκι / φλιτζάνι / ντελβές / καβουρντιστήρι / καϊμάκι / τσεσβές / θεριακλής κτλ. -σχεδόν όλες τούρκικης προελεύσεως. Η λέξη καφές [μάλλον συγκερασμός του γαλικού cafe, του ιταλικού caffe, των νεοελληνικών καβές <γκαιβές<καχβές (<τουρκικό kahve}] κυριαρχεί. Η γαλλική λέξη cafe, το 1611, είχε τη μορφή cahoa (<αραβικό kahwa πού δηλώνει το αφέψημα του καφέ, κι όχι τους σπόρους). Ο τύπος γκαϊβές επιζεί στο θέατρο σκιών. Επίσης, συχνά χρησιμοποιούμε τον τύπο γκαϊβές με σκωπτική διάθεση. Ο Καμπούρογλου διασώζει τον ενδιάμεσο (;) τύπο καβές. Η λέξη καφές διαθέτει το υποκοριστικό καφεδάκι και το μεγεθυντικό καφεδούκλα (= εξαιρετικός καφές). Συναντάμε την λέξη καφές και σαν συνθετικό• λογουχάρη στις σύνθετες λέξεις καφεπότηρα, καφέμπρικο, καφεκούτι.\nΤα καφενεία τείνουν στην εξαφάνιση των. Οι θεριακλήδες όλο και λιγοστεύουν. Οι σημερινοί -αδαείς επί του θέματος- νέοι έχουν την εντύπωση ότι υφίσταται μια απειρία ποικιλιών του τούρκικου καφέ. Πλανώνται οικτρώς. Οι ποικιλίες του κατ’ οίκον τούρκικου καφέ είναι εξαιρετικώς περιορισμένες. Οι μανάδες μας ξέρουν να κάνουν, το πολύ-πολύ, ένα γλυκόπιοτο καφεδάκι, ή ένα μέτριο, ή ένα σκέτο. Η αναζήτηση των ποικιλιών του τούρκικου καφέ πρέπει να γίνει επί επαγγελματικού επιπέδου• δηλαδή, στον καφενέ.\nΕκεί, το κάθε γκαρσόνι δίνει, φωναχτά, τις παραγγελίες στον ταμπή. Το γκαρσόνι (πολύ περισσότερο ο ταμπής) ποτέ δεν ξαφνιάζεται από την παραγγελία του πελάτη. Συχνότατα, ο πελάτης δεν υπαγορεύει καν την επιθυμία του, διότι το γκαρσόνι ξέρει εκ των προτέρων τα γούστα (ενίοτε, τα βίτσια) του κάθε ταχτικού μουστερή. Μεταχειρίστηκα την λέξη βίτσια όχι τυχαίως• και θα επανέλθω έπ’ αυτού.\nΈκαστος καφές έχει το όνομα του. Τα επίσημα ονόματα (της επαγγελματικής αργκό) που ακούγονται περισσότερο είναι: με ολίγη (τρεις κουταλιές καφέ + μισή κουταλιά ζάχαρη• αυτός ο καφές ονομάζεται επίσης: ναι-και-όχι}, βαρήγλυκος (τρεις κουταλιές καφέ + τέσερεις ζάχαρη), πολλά βαρήγλυκος (τέσερεις κουταλιές καφέ + έξι ζάχαρη), ελαφρής γλυκός (μιάμιση κουταλιά καφέ + πέντε ζάχαρη), οθομανικός (τρεις κουταλιές καφέ + έξι ζάχαρη• με πολλές-πολλές φουσκάλες• είναι πιο βραστός απ’ τον γλυκήβραστο), γλυκήβραστος (τρείς κουταλιές καφέ + έξι ζάχαρη• σηκώνεις το μπρίκι για να κάνει ο καφές κάμποσες φουσκάλες), μέτριος (τρεις κουταλιές καφέ + δύο ζάχαρη), μέτριος βαρής (τρεις κουταλιές καφέ + τρεις κουταλιές ζάχαρη), μέτριος βραστός (τρεις κουταλιές καφέ + τρεις ζάχαρη• σηκώνεις το μπρίκι για να γίνουν φουσκάλες• αυτός ο καφές λέγεται και βραστός-και-όχι), βαρής σε μισό (τρεις κουταλιές καφέ + έξι ζάχαρη• σε μισό φλιτζάνι νερό• αυτός ο καφές είναι πηχτός σα γιαούρτι), σκέτος (τρεις κουταλιές καφέ• διόλου ζάχαρη).\nΜερικοί πίνουν τον καφέ τους σε κρασοπότηρο. Κάποιοι άλλοι ζητάνε διπλό καφέ, σε χοντρό νεροπότηρο. Πολλοί ναυτικοί πίνουν τον καφέ τους σε ποτήρι, όπου ρίχνουν μέσα κι ένα κονιάκ. Οι σμυρνιοί βάζουν στον καφέ ταχίνι. Η αγιορείτικη παράδοση επιβάλει έναν δικό της καφέ- οι καλόγεροι στάζουν μες στο μπρίκι δυο-τρεις σταγόνες ούζο. Αυτό είναι κάτι πολύ γνωστό. Άλλα ο Ν. Γ. Πεντζίκης το αναφέρει δυο φορές, με αυταρέσκεια. Ο Παπαδιαμάντης, στο διήγημα Η πεποικιλμένη (1909), γράφει: μεγάλην κούπαν καφέ, μοναστηριακόν θαυμάσιον. Ο αγιορείτικος καφές (με άρωμα ούζου) μου θυμίζει, συνειρμικώς, τα μερακλίδικα κεφτεδάκια της Σμύρνης, που στη ζύμη τους (εκτός από άφθονα μπαχαρικά και χόρτα αρωματώδη) βάζουν και ελάχιστο ρακί. Ο κάθε θεριακλής έχει έναν προσωπικό τρόπο πού πίνει τον καφέ του. Άν το χοντρό φλιτζάνι έχει κάνα ραγισματάκι ο καφές επιστρέφεται. Μερικοί θεριακλήδες απαιτούν τον καφέ τους αυτοστιγμεί. Άν αργήσει η παραγγελία ο θεριακλής γκρινιάζει (τι απόγινε μ’ εκείνον τον καφέ;…. κόκαλα έχει;). Άλλοι θεριακλήδες αργούν να παραγγείλουν τον καφέ (άγνωστον διατί). Οι περισότεροι θεριακλήδες ρουφάνε τον καφέ τους αργά, αραιά, γαλήνια, ηδονικά, νηφάλια, στοχαστικά – ώστε να ευφραίνεται η ψυχή τους. Μα υπάρχουν και θεριακλήδες που πίνουν τον καφέ αρπαχτά, για ν’ ανοίξουν τα μάτια τους και να σιάξει ο στόμας τους. Αυτοί, μετά από λίγη ώρα, ζητάνε ένα δεύτερο καφεδάκι. Επίσης, κάποιοι παλιοκαιρίσιοι έπιναν καφέ ανακατωμένο με πολύ γάλα (αναγνώστη μου, μην πάει το μυαλό σου στο café-au-lait, που στην Γαλλία, πλέον, δεν το λένε έτσι).\nΗ δουλιά του ταμπή δεν είναι τόσο περίπλοκη όσο δείχνει. Ο ταμπής, ενώ ψήνει καφέδες, έχει τεντωμένα τα αφτιά του στη σάλα, για ν’ ακούει τις παραγγελίες των γκαρσονιών. Ωστόσο, σήμερα, στα εναπομένοντα μεγάλα καφενεία, ο ταμπής προπαρασκευάζει διαφόρων ειδών καφέδες κι όταν έρχεται το γκαρσόνι δεν έχει παρά να παραλάβει μερικούς απ’ αυτούς τους τυποποιημένους καφέδες. Η παρασκευή του καφέ γίνεται μπροστά στο γεντέκι. Το νερό στο γεντέκι είναι πολύ ζεστό, αλλά ποτέ βραστό. Το βραστό νερό κόβει τον καφέ. Ο καφές ψήνεται μες στο μπρίκι. Η τουρκική λέξη ibrik δηλώνει: τον μαστραπά που χρησιμοποιούσαν οι τούρκοι στο απτέσι• το μπρίκι του καφέ• ένα είδος καϊκάκι (το βρίκιον των καθαρευουσιάνων ιστορικών). Υπάρχουν διαφόρων μεγεθών μπρίκια, για έναν, ή δύο, ή τρεις, ή τέσερεις, ή πέντε καφέδες. Τα μπρίκια είναι από τενεκέ κι έχουν μακρί ξύλινο μπράτσο, για να μην καίγονται τα χέρια του ταμπή. Το καφεκούτι είναι δεξιά από το γεντέκι. Τα φλιτζάνια βρίσκονται αριστερά από το γεντέκι. Πλάι στο καφεκούτι ένα ποτήρι• μες στο ποτήρι στέκει το ξυλαράκι πού ανακατώνουν τον καφέ. Το 1840, που ο Andersen βρισκότανε στην Ελλάδα, είδε ένα παιδάκι πού ανακάτευε τον καφέ με ξυλαράκι. Μες στην καφετιέρα είναι πλαγιασμένο το κουταλάκι. Αυτό το κουταλάκι είναι πολύ μικρό, ώστε να δίνει με μεγάλην ακρίβεια τις δόσεις του καφέ και της ζάχαρης.\nΤο ψήσιμο του καφέ ακολουθεί αυτή τη σειρά: ο ταμπής παίρνει το κατάλληλο μπρίκι>γυρίζει δεξιά και μετράει κουταλιές καφέ και ζάχαρη>στρέφει στο γεντέκι, ανοίγει τη βρυσούλα κι αφήνει να τρέξει στο μπρίκι το ανάλογο νερό ανακατεύει το περιεχόμενο του μπρικιού>χώνει το μπρίκι στην χόβολη>παρακολουθεί το βράσιμο μόλις βράσει (ή φουσκώσει) ο καφές, γυρίζει αριστερά και αδειάζει τον καφέ στο φλιτζάνι. ‘Αν τα φλιτζάνια είναι περισότερα από ένα, ο ταμπής αδειάζει το μπρίκι σε δυο-τρεις δόσεις, ώστε όλα τα φλιτζάνια να πάρουν από λίγο καϊμάκι. Βεβαίως, το μπρίκι έχει ένα σοφά υπολογισμένο σχήμα, που αφ’ ενός, βοηθά το γρήγορο βράσιμο του καφέ, και, αφ’ ετέρου, κάνει να δημιουργείται πολύ καϊμάκι (ή φουσκάλες). Το ύψος απ’ όπου κενώνει ο ταμπής το μπρίκι έχει την σημασία του. Ο ταμπής, μόλις σερβίρει τον καφέ στα φλιτζάνια, πλένει πολύ-πολύ καλά το μπρίκι κι αρχίζει να ετοιμάζει την επόμενη παραγγελία. Το μπρίκι, αν δεν πλυθεί σχολαστικώς, καταστρέφει την γεύση των επόμενων καφέδων. Ο ταμπής πλένει μόνον τα μπρίκια. Τα φλιτζάνια και τα νεροπότηρα τα πλένει ο βοηθός του ταμπή• τουτέστιν, ο παραταμπής. Τα νεροπότηρα τα τρίβουν πρώτα με μια τσόχα, βουτηγμένη σε γλυκάδι, και μετά τα ξεπλένουν με άφθονο νεράκι. Όμως, τα παλιά χρόνια, που δεν υπήρχε τρεχούμενο νερό, έπλεναν τα νεροπότηρα σ’ έναν κουβά κρυμένον κάτω από τον πάγκο (και, επ’ αυτού, δεν χρειάζονται περαιτέρω σχόλια). Όταν το νερό του κουβά παραβρόμιζε, τον έπαιρνε ο καφετζής και τον άδειαζε, σκορπιστά, μπρος στο μαγαζί για να κατακάτσει ο κουρνιαχτός του δρόμου. Όλα αυτά υπό τα αδιάφορα βλέματα της πελατείας.\nΤο ψήσιμο του τούρκικου καφέ έχει βασική σημασία. Ακριβέστερον η βραδύτητα στο ψήσιμο. Δηλαδή, καλός ταμπής είναι ο υπομονετικός ταμπής. Για να γίνει ένας καφές μερακλίδικος πρέπει να ψηθεί σε σιγανή φωτιά, σχεδόν επί είκοσι λεπτά της ώρας. Ταυτοχρόνως, ο ταμπής πρέπει να ανακατώνει, σιγά-σιγά, τον καφέ• άλλοτε γυρίζοντας το ξυλαράκι κι άλλοτε χτυπόντας το, πολύ ελαφρά, στον πάτο του μπρικιού. Τότε μόνον χυλώνει ο καφές. Γιατί, το ψήσιμο του καφέ είναι εξίσου δύσκολο με το ψήσιμο του σαλεπιού.\nΑναρτήθηκε από Κλέος στις 12:46 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑποσπάσματα απ' τη μελέτη του Ηλία Πετρόπουλου ΡΕΜΠΕΤΙΚΑ ΤΡΑΓΟΥΔΙΑ\nΤο αληθές απόβαρον ενός ανθρώπου ισούται με τις αγάπες, τον οίκτο και την αηδία πού ένιωσε στη ζωή. Δύο μεγάλες αδικίες εγνώρισα: την φτώχια και την ερωτική καταφρόνια. Τα ρεμπέτικα προήχθησαν εις μαυσωλείον αισθημάτων. Το να υποφέρεις απ’ του κόσμου τις πίκρες είναι αναγκαίον, και ίσως νόμιμο. Πάθος έδωσα και πάθος δεν έλαβα, κι ό,τι έπιασα έγινε στάχτη. Πολλά εδιδάχθην από τα ρεμπέτικα. Ο πατέρας μου με γαλούχησε με τα τραγούδια αυτά. Έχτισα το παρόν βιβλίο, σα να έχτιζα χελιδονοφωλιά, προς χάριν του ισοβίου φίλου Τσιτσάνη. Την εγκαρτέρηση εδιδάχθην από τα ρεμπέτικα\nΟι νεοελληνικοί αιώνες εγκυμονούσαν τα ρεμπέτικα τραγούδια. Στον έρωτα ο χρόνος ετάχθη υπέρ των ανδρών. Αφότου γεννηθήκαμε ο θάνατος αναμένει. Ήπια τα χίλια πικρά όχι, πριν καταπιαστώ με τα ρεμπέτικα. Οι χαρές, όπως και οι ηδονές, οδηγούν στην γνήσια θλίψη. Σαν χειρονομίες σφοδρού κοπετού μοιάζουν τα φτερουγίσματα αυτουνών που χορεύουν ζεϊμπέκικο. Ο Γιάννης Τσαρούχης ξέρει γιατί αποκαλεί τον ζεϊμπέκικο Χορό των Χορών. Ίσως, μόνον ένας ερωτευμένος μπορούσε να συντάξει τον επικήδειο των ρεμπέτικων τραγουδιών, πού εξακολουθούν να φαντάζουν σαν μαγικός λουλουδότοπος μακρινός, οριστικά χαμένος και απροσπέλαστος. Ο νους του ανθρώπου (ισχυρός ως ο έρως, πανίσχυρος ως ο θάνατος) εξακοντίζεται προς το παρελθόν. Η θλίψη αποτελεί την ηχώ τών ερωτικών λαϊκών ασμάτων. Είθε, σύντομα τα ελληνόπουλα να διδάσκονται στα σχολεία την απαράμιλλη μελαγχολία των ρεμπέτικων τραγουδιών\nΒασικώς τα ρεμπέτικα τραγούδια είναι λαϊκά άσματα της αγάπης και, ειδικώτερα, της ερωτικής εγκαταλείψεως. Τουλάχιστον τα μισά ρεμπέτικα έχουν τον έρωτα θέμα τους, και τα πιο πολλά απ’ αυτά θρηνούν τον ερωτικό χωρισμό• την πικρότατη ορφάνια. Ο ρεμπέτης γνωρίζει ότι ο έρως είναι μεταθετό αίσθημα και ότι ο οίκτος των επικυριάρχων η αγάπη είναι. Τόσο έδειραν τα πάθη τους ανθρώπους των ρεμπέτικων τραγουδιών ώστε απώλεσαν το δικαίωμα να εκπροσωπούν τον εαυτό τους. Στα δημώδη άσματα ο εραστής καταπλήσσει με την ανδρεία, ενώ ο εραστής των ρεμπέτικων τραγουδιών εκλιπαρεί, καθικετεύει, ελκύει διά του οίκτου. Σε λιτανεία μετήλλαξε τον πανδαμάτορα έρωτα το ρεμπέτικο τραγούδι, όπου οι περιπτύξεις είναι ψυχικές οι δε μνήμες δεσπόζουν. Τυγχάνων ορθόδοξος ερωτικός πρωθιερεύς αντιλαμβάνομαι σαφώς πως αν δεν χτίσεις μιά ζωή σφαλμάτων και αμαρτιών δεν θα εξαρθείς εις υπήκοον τού θανάτου, πως οπωσδήποτε καλύτερα είναι να σε σκοτώσουν παρά να αυτοκτονήσεις αφού η ανίκητη τρομερή πλειοψηφία των μοχθηρών ούτε αιδημοσύνην ούτε χλωρόν φόβον ένιωσε ποτέ, και, πως η καρδία οίκος της ψυχής εστίν. Η φιληδονία είναι αληθινή αρρώστια. Το γυμνό κορμί σου (ευφροσύνη της οράσεώς μου) οδηγεί στο φθινόπωρο, στο φθινόπωρο. Ουσιαστικώς τα ρεμπέτικα τραγούδια είναι ερωτικές επιστολές. Ο άνθρωπος είναι δύο. Δεν σε αναπολώ παρά σαν μιαν όμορφη κοπέλα (ώ, μεγαλείον των υψηλών γυναικών) να έρχεσαι με την αγκαλιά γεμάτη άνθη, και τότε σε φιλούσα και με αντιφιλούσες, πίστη μου κι ελπίδα μου. Αγάπησα κάποιαν κυπαρισσένια τέως άγνωστη που δεν ξεχνιέται. Εορτή των Νεκρών η μέρα του χωρισμού. Είπες παντού πως με μισείς, σαν όμως ξανανταμώσαμε, την ύστατη φορά, εδάκρυσες και με τρυφερότητα άπλωσες το πολύτιμο φιλντισένιο χέρι σου στο ιδρωμένο μέτωπό μου. Τώρα εδώ κοντά φτερουγίζεις — μακριά μου όσο ποτέ. Με θυμάσαι άραγε ακόμη, φευγάτη μου αγάπη;\nΟι ερωτευμένοι χρησιμοποιούν ολόχρυσα λόγια, λόγια πού καίνε, αν και η αγάπη νιώθεται και δεν την αποδεικνύουν. Οι ερωτευμένοι εκφράζονται με υπερβολές γιατί διαβιούν εν υπερβολαίς. Όσο κι αν ο άνθρωπος έχει βουνό την καρδιά αδυνατεί να αγαπήσει πολλές φορές στη ζωή του. Ο έρως είναι ένας γλυκόπικρος εφιάλτης, σάβανο των ζωντανών, φονεύς, ψυχοβγάλτης, νεκροπομπός πουλιών, ελευθερωτής. Τέτοιους έρωτες ψάλλουν τ’ αδέρφια μου, οι έσχατοι ρεμπέτες.\nΑναρτήθηκε από Κλέος στις 1:10 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ γνωστός καθηγητής ο οποίος έχει κάνει τον επανέλεγχο για την σωστή διατύπωση των απόψεων Νταβούτογλου στα ελληνικά, κρίνει τις αναφορές που κάνει για τα ελληνοτουρκικά ο μέντορας του Ερντογάν\nΟι μειονότητες στην Θράκη είναι τα κατάλοιπα της οσμανικής κυριαρχίας, της οθωμανικής κυριαρχίας όπως είναι οι Αλβανοί, οι Κοσσοβάροι που είναι Αλβανοί, βέβαια και οι Βόσνιοι και στην Βουλγαρία οι μειονότητες οι τουρκομουσουλμανικές και αυτές είναι το εφαλτήριο της προώθησης της ισλαμικής πολιτικής στα Βαλκάνια και την Ευρώπη, αναφέρει σ΄ ένα σημείο του βιβλίου του\nΟ Νταβούτογλου, σήμερα υπουργός Εξωτερικών της Τουρκίας, ήταν εξαρχής ο πνευματικός μέντορας του Ερντογάν και ο αρχιτέκτονας, κατά κάποιο τρόπο, της νέο-οθωμανικής κοσμοθεωρίας. Και όμως οι συζητήσεις στην Ελλάδα για την πολιτική των ισλαμιστών κυμαίνονταν από ασάφεια και ανεύθυνες μέχρι φρικτές ανακρίβειες. Κυριολεκτικά κυριάρχησε η ιδέα ότι οι άνευ προϋποθέσεων αισθητικές σχέσεις και η «αγάπη του Άλλου» θα φέρουν την πολυπόθητη, για όλους, ελληνοτουρκική ειρήνη.\nΗ κυκλοφορία αυτές τις μέρες του βιβλίου του Αχμέτ Νταβούτογλου «Το Στρατηγικό βάθος, η διεθνής θέση της Τουρκίας» (εκδόσεις Ποιότητα), ανεξαρτήτως των συγκυριακών προβλημάτων της Ελλάδας, αποτελεί μεγάλη ευκαιρία για αυτοκριτική, στρατηγικό επαναπροσανατολισμό, διπλωματική ανασύνταξη και κυρίως πνευματική αφύπνιση. Τέλος οι εικασίες: Έχουμε πλέον την αυθεντική τουρκική σκέψη, τους αυθεντικούς κοσμοθεωρητικούς προσανατολισμούς του νέο-Οθωμανισμού, τους δεδηλωμένους σκοπούς και την ακολουθητέα στρατηγική εκπλήρωσής τους.\nΑφορμή για την επικοινωνία μας με τον καθηγητή Νεοκλή Σαρρή είναι το προφητικό αυτό βιβλίο «μπούσουλας» στην εξωτερική πολιτική της Τουρκίας, του υπουργού Εξωτερικών της Τουρκίας.\nΚύριε Σαρρή την έκδοση στα ελληνικά την επιμεληθήκατε εσείς ο ίδιος;\n-Την μετάφραση την έχει κάνει ο φέρελπις λέκτορας στο πανεπιστήμιο της Μακεδονίας Νίκος Ραφτόπουλος και εγώ έχω κάνει ακριβώς λέξη προς λέξη τον επανέλεγχο και την διατύπωση των όσων διαλαμβάνει στο βιβλίο του ο κ. Νταβούτογλου.\nΕίναι προφητικό το βιβλίο αυτό ή μήπως ο «μπούσουλας» της εξωτερικής πολιτικής της Τουρκίας;\n-Δεν πρέπει να μας εκπλήσσει διότι οι Τούρκοι το καλό που έχουν είναι ότι τα λένε όλα από την πρώτη στιγμή, δηλαδή οι ανοιχτές πηγές είναι οι πιο σίγουρες πηγές. Εγώ δε απορώ πως είναι δυνατόν η ελληνική πλευρά να αντιδρά νηφάλια, εφόσον υπάρχουν αυτά τα κείμενα. Να πω το εξής, ήμουν πριν μερικές ημέρες στην Κύπρο, ακριβώς για να παρουσιαστεί το βιβλίο στο Κυπριακό κοινό και εκεί ο κ. Ιακώβου από το Κέντρο Κυπριακών Μελετών ο οποίος είναι ένας καλός τουρκολόγος πλέον, υπολογίσιμος και σοβαρός, ανέφερε ότι υπάρχουν 3-4 κείμενα εκ των οποίων το ένα είναι οι απόρρητες εκθέσεις που είχε συντάξει ο μακαρίτης Νιχάτ Ρίμ καθηγητής και πολιτικός, όταν τον κάλεσε από τις τάξεις της αντιπολίτευσης ο Μεντερές τότε να γίνει σύμβουλος πάνω στο κυπριακό και αυτές οι εκθέσεις, δύο τρομερές εκθέσεις του 1956. Τα λένε όλα, δηλαδή ότι έχει κάνει η Τουρκία. Η συνεκτίμηση ότι, το είχα περιλάβει εγώ σε ένα βιβλίο μου που λέγεται «Άλλη Πλευρά» από το 1981 και λέω ότι αυτές οι πηγές που είναι ανοιχτές και είναι ατέρμονες οι πληροφορίες, οι οποίες μπορεί κανείς να συλλέξει από τις ανοιχτές πηγές, πως δεν έχουν φρονηματίσει την ελληνική πλευρά. Εγώ σηκώνω τα χέρια ψηλά.\nΜήπως το βλέπουν σαν ένα απλό βιβλίο;\n-Όχι. Προχθές υπήρχε μια συγκέντρωση και αναφέρθηκε το βιβλίο και υπήρχαν καθηγητές και πολιτικοί που είναι μέσα στα πράγματα, όπως ο κ. Βερέμης, ο οποίος είπε «αυτά που λέει ο Νταβούτογλου δεν λέει κάτι νέο, είναι όλα γνωστά και τα έλεγε και ο Οζάλ και ο ένας και ο άλλος» και αυτό αποτελεί δύο φορές αν θέλετε μομφή δια αυτούς οι οποίοι νέμονται τα αγαθά της εξουσίας, κολυμπάνε στα νερά της εξουσίας, ότι εφόσον τα γνωρίζουν αυτά δεν παίρνουν τα ανάλογα μέτρα, δηλαδή για παράδειγμα ο Νταβούτογλου αναφέρει το γνωστό, ότι οι μειονότητες στην Θράκη είναι τα κατάλοιπα της οσμανικής κυριαρχίας, της οθωμανικής κυριαρχίας όπως είναι οι Αλβανοί, οι Κοσσοβάροι που είναι Αλβανοί βέβαια και οι Βόσνιοι και στην Βουλγαρία οι μειονότητες οι Τουρκομουσουλμανικές και αυτές είναι το εφαλτήριο της προώθησης της ισλαμικής πολιτικής στα Βαλκάνια και την Ευρώπη. Λέγεται αυτό το πράγμα; Αυτό το έλεγε μόνο ένας Χίτλερ με τους Σουνίτες και βλέπουμε και τις κινήσεις στην Θράκη. Αυτό φαίνεται ξεκάθαρα, μόνο ένας ηλίθιος δεν θα μπορούσε να το αντιληφθεί ή αν είναι πληρωμένος πράκτορας ή πωρωμένος ηλίθιος, ένα από τα δύο, ας επιλέξουν να μας πουν που ανήκουν. Αν δεν ανήκουν στις δύο αυτές κατηγορίες ας μας πουν που ανήκουν, διότι δεν μπορούν να κρυφτούν πίσω από το δάκτυλο τους, είναι τόσο χοντρές πλέον οι κινήσεις που δεν μπορούν να κρυφτούν πίσω από το δάκτυλο τους.\nΘυμίζει τον «Αγώνα» του Χίτλερ.\n-Μα είναι. Εμένα μου λέει ένας φίλος, γιατί θα πρέπει να σας πω τα σύκα-σύκα και την σκάφη-σκάφη, ότι ενώ υπάρχει αυτή η επίσημη και μη επίσημη η οποία είναι εξίσου επίσημη και πιο επίσημη από την επίσημη Τουρκία την οποία έχουμε απέναντι μας, είτε ανήκει στο κεμαλικό κατεστημένο είτε στο ισλαμοτουρανικό κατεστημένο, υπάρχει και μια άλλη μερίδα ανθρώπων που βέβαια δεν είναι τόσοι πολλοί όσο οι άλλοι, είναι μια μειονότητα και αυτό είναι το δυσάρεστο, οι οποίοι είναι σαν και εμάς. Εδώ μου λέει φίλος μου πανεπιστημιακός ο οποίος βέβαια τον χειμώνα μένει στον Καναδά και το καλοκαίρι για δύο μήνες στην Τουρκία, μου λέει «χαρά στο κουράγιο σου να κάτσεις και να ασχοληθείς με αυτό το βιβλίο, εδώ ούτε καν το έχουμε διαβάσει εμείς», λέει για την κατηγορία του, «αλλά αυτός είναι γνωστός ως Ναζί της Τουρκίας», «ως Χίτλερ της Τουρκίας», μου τον παρουσιάζουν οι ίδιοι οι Τούρκοι και χαράς το κουράγιο σου μου λέει και γελούσε. Ποιος σοβαρός άνθρωπος θα ασχοληθεί με αυτά που λέει ο Νταβούτογλου. Εδώ η Αμερική είναι στο άρμα της Τουρκίας και όχι η Τουρκία στο άρμα της Αμερικής πλέον.\nΟ κ. Νταβούτογλου όμως είναι υπουργός Εξωτερικών, δεν είναι ένας καθηγητής που συνέγραψε ένα βιβλίο χωρίς σπουδαιότητα και βλέπουμε την Τουρκία να βαδίζει πάνω στα βήματα του βιβλίου αυτού, το στρατηγικό βάθος.\n-Ο κ. Νταβούτογλου πηγαίνει για πρωθυπουργός, στην περίπτωση κατά την οποία θα γίνει ο Ερντογάν πρόεδρος στο επόμενο βήμα δηλαδή, θα γίνει αυτός πρωθυπουργός και θα πραγματώσει το μεγάλο άλμα προς την μεγάλη Τουρκία, Τουρκία η οποία θα ελέγχει τρείς ηπείρους.\nΟ κ. Νταβούτογλου είναι περισσότερο άνθρωπος του Φετχουλά Γκιουλέν και λιγότερο του Ερντογάν. Άλλωστε όταν μελετήσεις το βιβλίο του Νταβούτογλου και ταυτοχρόνως δεις τους λόγους του Γκιουλέν, ακόμη και τις πρόσφατες δηλώσεις του στο Wall Street Channel που έκανε προχθές ο Γκιουλέν, που είναι ο πνευματικός μέντορας της παρούσας κατάστασης στην Τουρκία, αλλά δεν πρέπει να ταυτίζονται απολύτως, διότι ναι μεν του έχει χορηγηθεί μια ειδική αμνηστία και μπορεί να ζει στην Τουρκία αλλά δεν έρχεται στην Τουρκία, παραμένει στην Αμερική, προστατευόμενος της CIA. Έχει οργανώσει όπως ανακοίνωσε προχθές και στο άρθρο του αυτό και σε άλλες συνεντεύξεις που έχει δώσει, ένα λόμπι στο Αμερικανικό Κογκρέσο με 60 κοινοβουλευτικούς, 60 Γερουσιαστές και βουλευτές των απόψεων του, η Τουρκία ποτέ δεν είχε 60 βουλευτές δικούς της, ποτέ, θα δείτε ότι εκεί είναι ο πραγματικός υποκινητής του Νταβούτογλου, είναι ο Γκιουλέν και αυτά που γίνονται στην Τουρκία σήμερα, ότι συλλαμβάνονται κάποιοι μέσα στα πλαίσια της περίφημης συνωμοσίας Εργκενεκόν, δεν το κάνει η κυβέρνηση, δεν το κάνει ο Ερντογάν, ο Ερντογάν είναι δειλός σε αυτά δεν έχει τόσο θάρρος, αλλά είναι τα όργανα του κράτους.\nΚυρίως στην αστυνομία, στα σώματα ασφαλείας και στους κατώτερους δικαστικούς που έχει προωθήσει ανθρώπους δικούς του το κίνημα του Γκιουλέν, αυτοί κινούν τα νήματα. Συμβαίνουν πολλά πράγματα στην Τουρκία που δεν τα έχουμε υπόψη μας αλλά ο Γκιουλέν ταυτοχρόνως κινητοποιεί και τις μειονότητες στην Θράκη και όχι μόνο, έχει ανοίξει 1000 σχολεία και στην Αφρική και στις τέως δημοκρατίες της Σοβιετικής Ένωσης και στην ίδια την Αμερική.\nΆρα βαδίζουμε ένα προδιαγεγραμμένο σχέδιο. Μπόρεσε η Τουρκία, παρότι φαίνεται ότι είναι σε κόντρα με τις ΗΠΑ, εν τούτοις δεν παύει να είναι το χαϊδεμένο της παιδί, αλλά το γεγονός είναι ότι έχει καταστεί μια περιφερειακή δύναμη με πάρα πολλές παρεμβάσεις όχι μόνο στα Βαλκανικά κράτη αλλά και πέριξ των γύρω περιοχών και το καταφέρνει καλά από ότι φαίνεται, παρά τις παλινωδίες και τις απόψεις των δικών μας πολιτικών που δεν εξετάζουν με σοβαρό πρίσμα αυτές τις περιπτώσεις.\n-Ακριβώς και στην ουσία δεν κάνει τίποτα άλλο από το αναπαράγει το οθωμανικό σχήμα εξουσίας το οποίο για εμάς που δεν είμαστε Τούρκοι είναι φρικαλέο, αν και ξεδιάντροπα, ξετσίπωτα και με μια βλακώδη ξετσιπωσιά εμφανίζεται ως το ιδανικό πολιτειακό σχήμα κάτω από το οποίο ζούσαν αγαπημένες όλες οι εθνότητες. Και ήρθαν αυτοί οι Έλληνες, αχ οι Έλληνες, αυτοί οι αγνώμονες, οι οποίοι παρασύρθηκαν από την Γαλλική επανάσταση, αχ αυτή η γαλλική επανάσταση η οποία έδωσε και στους Εβραίους το δικαίωμα, γιατί ξέρετε διακατέχεται ο Νταβούτογλου από ένα αντισημιτικό πνεύμα, αν διαβάσεις τις σελίδες σου σηκώνεται η τρίχα, μόνο ο Χίτλερ θα μπορούσε να τα γράψει αυτά, όπως το λένε και στην Τουρκία, ότι είναι ο Χίτλερ της Τουρκίας, εθνικοσοσιαλιστής δηλαδή και βλέπουμε ότι ήρθαν οι Έλληνες παρασυρόμενοι από τα αθεϊστικά συνθήματα της γαλλικής επανάστασης και έκαναν το ελληνικό έθνος και έσφαξαν τους καημένους τους μουσουλμάνους και τότε το κακό διαδόθηκε σε όλα τα Βαλκάνια και γι’ αυτό από τότε τα Βαλκάνια δεν έχουν ησυχάσει. Αλλά όταν επανέλθει η οθωμανική τάξη, με την συμβολή όλων των μειονοτήτων, τότε θα αποκατασταθεί η τάξη στον μισό πληθυσμό της γης.\nΣας ευχαριστώ πολύ για την ενδελεχή προσέγγιση κ. καθηγητά.\nΑναρτήθηκε από Κλέος στις 8:29 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n΄Εχει σημασία να ξέρεις να πεθαίνεις με αξιοπρέπει...\nΗ γνήσια Ελληνικότητα - Τι εισηγήθηκε ο Μάνος Χατζ...\nτριάντα χρόνια εκμαυλισμού της ελληνικής κοινωνίας...\nΜια συνέντευξη του Ηλία Πετρόπουλου στο περιοδικό ...\nΑποσπάσματα απ' τη μελέτη του Ηλία Πετρόπουλου ΡΕΜ...\nΝεοκλής Σαρρής: Μόνο ο Χίτλερ θα συμφωνούσε με τις...\nΤο Κυπριακό με τους προβολείς του Νεοκλή Σαρρή - ΄...\nΝέα Γερμανική Ιατρική - Κάλλιο αργά παρά ποτέ\nΚΑΠΝΙΣΤΕ ΕΛΕΥΘΕΡΑ ΜΗ ΦΟΒΑΣΤΕ ΤΟΝ ΚΑΡΚΙΝΟ ΤΟΥ ΠΝΕΥΜ...\nNEW GERMANIC MEDICINE VERSUS OLD MEDICINE -- Π...\n΄Αρθρο σε περιοδικό για τη Νέα Γερμανική Ιατρική τ...\nH Nέα Γερμανική Ιατρική και οι ανατρεπτικές θεωρίε...


Greek Airsoft Forum\nGreek Airsoft Forum »\nΚανόνες - Ανακοινώσεις - Ψηφοφορίες - Γενικές συζητήσεις - Off Topic »\nΑποστολέας Θέμα: ΝΟΜΟΣ ΠΕΡΙ ΟΠΛΩΝ (Αναγνώστηκε 27315 φορές)\n« στις: 04 Ιανουαρίου, 2011, 10:35:01 »\nΈχει ακούσει ή διαβάσει κανείς τίποτα για τον καινούριο νόμο περί όπλων;\nMagis Mortious Quam Timidus\nΑπ: ΝΟΜΟΣ ΠΕΡΙ ΟΠΛΩΝ\n« Απάντηση #1 στις: 08 Ιανουαρίου, 2011, 17:46:28 »\nβρηκα τα εξησ απο αλλο φορουμ\nΤα AEGs μας εμπιπτουν στην κατηγορία των αεροβόλων όπλων και έτσι αντιμετωπίζονται από τις Αρχές. Οπότε πρέπει να σεβαστούμε και εμείς το νόμο που περιγράφει την μεταφορά τους από την οικία μας προς το πεδίο εξάσκησης και πίσω. Είναι τρία πραγματάκια που πιστέυω όλοι μας από εδώ και στο εξής πρέπει να ακολουθούμε...\n1) Τα οπλά του airsoft μεταφέρεται σε κλειστό κουτί ή τσάντα που ασφαλίζει. Μέσα ΠΡΕΠΕΙ να βρίσκετε το εγχειρίδιο χρήσης αυτού που μεταφέρετε και εκτυπωμένος ο νόμος περί όπλων με μαρκαρισμένα τα σημεία ενδιαφέροντος.\nΟ νομός περί όπλων και εκρηκτικών υπάρχει στο τέλος αυτής της δημοσίευσης\n2) Δεν φέρουν γεμιστήρα τα AEG(ηλεκτροκίνητα), τα GBB και τα single action rifles φέρουν επίσης και το κλείστρο πίσω.\n3) Οι μπαταρίες, ΒΒs και το αέριο ξεχωριστά και μακριά από την τσάντα που έχει μέσα το AEG μας.\nΑπλό και κατανοητό, νομίζω! Αφού βγάλετε τη γεμιστήρα, βγάλτε και την μπαταρία και βάλτε την στην τσέπη σας!!!\nΜΗΝ την αφήνετε κοντά στο AEG!!!\nΝα φαίνεται ότι είναι αδύνατο να λειτουργήσει αν π.χ.: κάποιος σας κλέψει το αυτοκίνητο!\nΜΗΝ αφήνετε τα ΒΒ δίπλα στο AEG, βάλτε στο ντουλαπάκι του συνοδηγού!!!\n4) Εκτός της οικίας μας και του χώρου άθλησης/εξάσκησης ΑΠΑΓΟΡΕΥΕΤΑΙ η οποιαδήποτε άλλη χρήση του AEG, GBB, Single Action Rifle και spring μας σε εξωτερικούς χώρους.\nΑυτό περιλαμβάνει ακόμα και το μπαλκόνι μας, φιλικά σπίτια, ανοιχτά γκαράζ, ακάλυπτους κ.α...\nΚατανοώ πως υπάρχουν ειδικές καταστάσεις (π.χ. στο χωριό, μας έχουν μάθει όλοι, ο άλλος έχει μεγάλο σπίτι με αυλή κλπ) αλλά σκεφτείτε και τον κακόβουλο περαστικό, την "κακιά την ώρα" και βεβαίως μην ξεχνάτε ότι "πολλές φορές πάει η στάμνα στην πηγή αλλά μια φορά σπάει" και τέρμα το νερό στο σπίτι!!!\nΈνα άλλο σημαντικό σκέλος αυτής της δημοσίευσης είναι η συμπεριφορά μας σε οποιοδήποτε περιστατικό που εμπλέκεται το AEG μας!\n1) ΕΛΕΓΧΟΣ ΣΕ ΑΣΤΥΝΟΜΙΚΟ ΜΠΛΟΚΟ\nΨυχραιμία, ΠΑΝΤΑ!!! Η συμπεριφορά μας σε τέτοιο έλεγχο, προδιαθέτει αντίστοιχα και τις Αρχές που εκτελούν την έρευνα.\nΚατ'αρχήν ΗΡΕΜΗΣΤΕ, ΣΥΜΜΟΡΦΩΘΕΙΤΕ με τις υποδείξεις των οργάνων, ΑΠΑΝΤΗΣΤΕ με σιγουριά τις ερωτήσεις που σας απευθύνουν!\nΔΕΝ έχετε κάτι να κρύψετε! ΔΕΝ κάνετε κάτι παράνομο!\n2) ΕΚΤΑΚΤΗ ΠΑΡΟΥΣΙΑ ΕΝΟΠΛΩΝ ΤΗΝ ΩΡΑ ΤΟΥ ΑΓΩΝΑ (ΑΣΤΥΝΟΜΙΑ, ΚΥΝΗΓΟΙ, ΑΣΧΕΤΟΙ)\nΚαι πάλι Ψυχραιμία, ΠΑΝΤΑ!!! ΑΦΗΝΟΥΜΕ ΑΜΕΣΑ το AEG μας ή ότι άλλο κρατάμε στο έδαφος και σηκώνουμε τα χέρια ψηλά λέγοντας ότι είναι ψεύτικο. Καλύτερα ένα "λαβωμένο" AEG παρά μια χαμένη ζωή!!! Αμέσως ειδοποιούμε και τους υπόλοιπους συμπαίκτες μας για το τί συμβαίνει! ΠΡΟΣΕΞΤΕ ότι στα μάτια αυτού που δεν έχει ξαναδεί κάτι τέτοιο αμέσως βγάζει το συμπέρασμα ότι είναι αληθινό και ΦΟΒΑΤΑΙ για τη ζωή του! Η αντανακλαστική του κίνηση είναι να βγάλει το δικό του!!! Μη αφήσετε περιθώρια να παρεξηγηθείτε, αφήστε αμέσως το AEG και δηλώστε καθαρά ότι είναι ψεύτικο και παίζουμε ένα παιχνίδι!!!\nΕίμαι ενήμερος για κάποια περιστατικά που έγιναν στο Ηράκλειο, όπως επίσης ήμουν μπροστά στο δικό μας περιστατικό στα Άπτερα το χειμώνα, όπου και το δικό μου όνομα φαίνεται στην αναφορά... Αλλά δεν πρέπει να επαναπαυόμαστε ποτέ! Μιά φορά θα πέσουμε σε στραβό και θα μας κυνηγάνε ΟΛΟΥΣ! Δε ξέρω για εσάς αλλά δε θέλω να με αναγκάσουν να σταματήσω να παίζω επειδή κάποιος θεωρεί τον εαυτό του "μάγκα" ή "γνωρίζει" τον "Χ", είναι μπατζανής του "Ψ" και το πιο βασικό ότι δε χρειάζεται να κάνει αυτό που πρέπει για να προστατεύσουμε όλοι το HOBBY μας!\nΕίναι πολύ καλύτερα να είσαι κατάλληλα προετοιμασμένος, παρά εκεί την ώρα να ψάχνεις στα τηλέφωνα τον "Χ" και τον "Ψ" να σε ξελασπώσει για κάτι που όφειλες να κάνεις και έχεις πλέον ενημερωθεί για τις ατυχίες και τα παθήματα άλλων συμπαικτών. Τα στραβοπατήματα των άλλων ας είναι πολύτιμα μαθήματα για εμάς! Να έχουμε πάντα στο νού ότι "η πρόληψη είναι σαφώς προτιμώτερη από τη θεραπεία" και αυτό και μόνο είναι ο γνώμονας για τούτη τη δημοσίευση!\n« Απάντηση #2 στις: 08 Ιανουαρίου, 2011, 21:38:17 »\nΘα παρακαλούσα , για να μη γίνει κάποια παρανόηση και παραπλήροφόρηση, ότι αυτα που ,καλώς, γραφουν/προτείνουν τα παιδια στο άλλο φόρουμ ,\nΔΕΝ επρόκειτο περι προτάσεων της υπάρχουσης νομοθεσίας.\nΗ νομοθεσία περί όπλων είναι σαφέστατη στο Νόμο 2168/1993/ Α-147.\nΗ νέα συζήτηση και αλλαγές/τροποποιήσεις που θα επιφέρει ο ίδιος νόμος,\nδεν έχει αλλάξει όσο αναφορά τα αεροβόλα όπλα.\nΤο μόνο που άλλαξε είναι το εξής:\nστο Αρθρο 7 παρ.3 αναφέρει:\n. Για την κατοχή αεροβόλων όπλων και τυφεκίων αλιείας δεν απαιτείται άδεια. Απαγορεύεται η κατοχή τους από άτομα που δεν έχουν συμπληρώσει το 18ο έτος της ηλικίας τους.\nη νέα αλλαγή είναι :\n. Για την κατοχή αεροβόλων όπλων και τυφεκίων αλιείας δεν απαιτείται άδεια. Απαγορεύεται η κατοχή τους από άτομα που δεν έχουν συμπληρώσει το 18ο έτος της ηλικίας τους και μέρη αυτών.\nΜέρη αυτών σε άλλη παράγραφο ονομάζει τα εξής:\nβ) Την κάνη\nγ) Το σκόπευτρο\nδ) Τη Σκανδάλη\nΣημ. Στις 11 Οκτωβρίου 2010, 22:09\nΤο ΣΩΜΑΤΕΙΟ ΑΕΡΟΣΦΑΙΡΙΣΗΣ ΝΕΩΝ ΔΗΜΙΟΥΡΓΙΚΩΝ ΜΕΣΩΝ ΕΝΑΣΧΟΛΗΣΗΣ\nκατέθεσε ένα αξιόλογο σχόλιο διαβούλευσης για να ενταχθούν σε άλλη κατηγορία τα αεροβόλα τύπου airsoft (αεροσφαίρισης) και paintball (χρωματοσφαίρισης) στη νομοθεσία περί όπλων.\nΔυτυχώς όμως οι νομοθέτες , προς το παρών, το διάβασαν μόνο.\nΕύχομαι σύντομα να γίνει καποια αναθεώρηση στο θέμα αυτό.\nΜέχρι τότε.... αναμονή και υπομονή.\nΤώρα ΙΣΧΥΕΙ ότι ίσχυε και παλαιότερα.\n« Τελευταία τροποποίηση: 08 Ιανουαρίου, 2011, 21:40:33 από leonardo sunbird »\n« Απάντηση #3 στις: 08 Ιανουαρίου, 2011, 21:45:15 »\nΑρα ωραια...μια χαρα...γτ ειμαι new σε αυτον τον χωρο και τα ψιλο..εκανα πανω μου απο το αγχος\n« Απάντηση #4 στις: 08 Ιανουαρίου, 2011, 22:11:09 »\nΠαράθεση από: Panikos στις 08 Ιανουαρίου, 2011, 21:45:15\nΠοιος σου είπε να μην αγχώνεσαι ? και βέβαια να αγχώνεσαι.....\nΣτο Αρθρο 10 παρ. 11 αναφέρει\nΠου σημαίνει ότι οποιοσδήποτε υπάλληλος της τάξης αν θέλει να σε τρέξει...μπορεί να σε τρέξει νομίμως και δικαίως.....\nwe hunt we kill we survive\n« Απάντηση #5 στις: 02 Φεβρουαρίου, 2011, 22:21:16 »\nλοιπον κυριοι εχω ακουσει τα απιστευτα περι νομοθεσιας οπλων .....\n1) δεν εχουμε οπλα εχουμε αεροβολα\n2) κανενας νομος δεν λεει οτι τα αεροβολα τα μεταφερουμε σε βαλιτσες και τα λοιπα\n3) δεν δηλωνονται διοτι ειναι αεροβολα\nολα αυτα που σας γραφω τα ενημερωθηκα εχθες φιλοι μου και απο αστ.τμημα αλλα πηρα και μια δευτερη γνωμη αφου πηγα και στην ασφαλεια!!!!\nμου ειπαν ακριβως τα ιδια και απο τις δυο υπηρεσιες!!!\nενα αεροβολο ειναι παρανομο μονο οταν τον εχουμε στην κατοχη μας αναμεσα σε κοσμο,οταν γεινεται ασκοπη χρηση με σκοπο να βλαψουμε ανθρωπους,και φυσικα οταν απειληθει ανθρωπος.........\nενωειται πως θα συνεχεισω να μεταφερω το aeg μου οπως και οι περισοτεροι με τον γνωστο τροπο απλα ηθελα να σας ενημερωσω για ολα αυτα τα οποια ενημερωθηκα.....\nΦορολόγηση της Εκκλησίας τώρα!\nΕγώ ειμ' εγώ και τα 'χω βρει με τη δική μου φάτσα!\n« Απάντηση #6 στις: 04 Φεβρουαρίου, 2011, 11:40:20 »\nΌπως τα έχω γράψει και σε άλλο forum πέρι airsoft, τα μεταφέρω κι εδώ:\nΓια να βοηθήσω λίγο τη κατάσταση όσο αφορά τη νομοθεσία και τις υποχρεώσεις μας, θα παραθέσω τα σημεία που ενδιαφέρουν όλους μας μαζί με μια επεξήγηση, όπως τη καταλαβαίνω:\nΣτο άρθρο 1, Έννοια όρων - Έκταση Εφαρμογής αναφέρεται ξεκάθαρα πως:\nΌπλο είναι κάθε μηχάνημα, το οποίο, με ωστική δύναμη που παράγεται με οποιονδήποτε τρόπο, εκτοξεύει βλήμα ή χημικές ουσίες ή ακτίνες ή φλόγες ή αέρια και μπορεί να επιφέρει κάκωση ή βλάβη της υγείας σε πρόσωπα ή βλάβη σε πράγματα ή να προκαλέσει πυρκαγιά και ιδίως κάθε πυροβόλο όπλο, χειροβομβίδα και νάρκη κάθε τύπου, όπως και κάθε συσκευή που μπορεί να προκαλέσει με οποιονδήποτε τρόπο τα ανωτέρω αποτελέσματα.\nΆρα, σύμφωνα με το νόμο, ένα όπλο airsoft είναι όπλο διότι: είναι μηχάνημα, έχει ωστική δύναμη η οποία παράγεται με δύο τρόπους, εκτοξεύει βλήμα και μπορεί να επιφέρει κάκωση ή βλάβη της υγείας σε πρόσωπα ή βλάβη σε πράγματα. Ξεχάστε τα υλικά κατασκευής ή την αληθοφάνεια. Σύμφωνα με το νόμο, είναι όπλα!\nΠάμε τώρα, να δούμε τι ισχύει ειδικά για τα αεροβόλα, κατηγορία στην οποία πολύ σωστά ανήκουν τα όπλα airsoft καθώς αυτή είναι η ωστική δύναμη που χρησιμοποιούν εν τέλη. Eδώ ο νομοθέτης ίσως έχει ένα κενό όσο αφορά τα AEG διότι αναφέρει πως:\nΑεροβόλα είναι τα όπλα που λειτουργούν µε συµπιεζόµενο αέρα ή µε χρήση διοξειδίου του άνθρακα και εκτοξεύουν σφαιρίδιο από µεταλλική, πλαστική ή άλλη ύλη.\nΜε τα μέχρι τώρα λοιπόν δεδομένα αντιλαμβανόμαστε πως τα όπλα airsoft χαρακτηρίζονται ως όπλα και ως αεροβόλα αφού και στις δύο περιπτώσεις πληρούν τους χαρακτηρισμούς.\nΠάμε να δούμε τι ισχύει για τη κατοχή και μεταφορά τους (άρθρο 10, 11η παράγραφος):\nΓια τη κατοχή:\nΓια την κατοχή αεροβόλων όπλων και τυφεκίων αλιείας δεν απαιτείται άδεια. Απαγορεύεται η κατοχή τους από άτοµα που δεν έχουν συµπληρώσει το 18ο έτος της ηλικίας τους.\nΓια τη μεταφορά:\nΗ µεταφορά αυτών επιτρέπεται µόνο από τον τόπο κατοικίας στο χώρο άσκησης στη σκοποβολή και αλιεία και αντίστροφα. Η χρήση των όπλων αυτών έξω από τους ειδικούς χώρους που προορίζονται για την άσκηση στη σκοποβολή ή την αλιεία απαγορεύεται.\nΕδώ λοιπόν υπάρχει το νομικό κενό που να χαρακτηρίζει ορισμένους χώρους ώς χώρους άσκησης της σκοποβολής και εν προκειμένω του αθλήματος airsoft. Επίσης δε βρήκα - ίσως από απροσεξία - σχετική οδηγία στο πως πρέπει να μεταφέρονται τα όπλα αυτά από και προς. Δεν υπήρχε δηλαδή σχετική διευκρίνηση. Οπότε θεωρώ πως η κοινή λογική εφαρμόζεται εδώ, δηλαδή ασφαλισμένα σε ειδικά βαλιτσάκα ή έστω τις αρχικές τους συσκευασίες, με την ασφάλεια ενεργοποιημένη, άδεια και αν είναι δυνατόν, λυμένα. Σαφώς γεμιστήρες και όπλα σε ξεχωριστές θέσεις.\nΝομίζω όλα τα παραπάνω είναι εντελώς ξεκάθαρα.\n« Απάντηση #7 στις: 07 Φεβρουαρίου, 2011, 09:35:16 »\nΚαι για να γίνουν ποιο ξεκάθαρα σας παραθέτω link με όλες τις ΝΕΕΣ τροποποιήσεις του Ν.2168.\nΑυτά είναι και δεν αλλαζουν ούτε μετατρέπονται και παραφράζονται.\nΤα΄: " Μου είπαν απο το εκάστοτε Αστ.Τμ. αυτά" "Εχω ένα γνωστό που μου είπε αυτα"\nκαι την λογική που μεταφραζει ο καθένας σε νόμους δικούς του ΔΕΝ ΥΠΑΡΧΟΥΝ.\nΗ νομοθεσία ισχύει από τα γραφόμενα και όχι απο τη λογική και τα συμπεράσματα του καθενός.\nΑκούω διαφορα εδω μέσα και έχω φρικάρει.\nΠροσοχή λοιπόν στην παραπληροφόρηση.\nΔΕΝ ΥΠΑΡΧΕΙ ΠΟΥΘΕΝΑ το : "Να εχεις τη μπαταρία και τον γεμιστήρα εκτός για να σε καθιστά νόμιμο κάτοχο ή στη νόμιμη μεταφορά του αεροβόλου όπλου"\nΕλαφρυντικό, ίσως, όχι ομως και νόμιμο,\nanyway, με λίγο υπομονή και διάβασμα , ελπίζω να κατανοήσετε ΞΕΚΑΘΑΡΑ τον νόμο και τις τροποποιήσεις, τι ισχύει και τι όχι.\n« Τελευταία τροποποίηση: 07 Φεβρουαρίου, 2011, 09:38:02 από leonardo sunbird »\nΔημιουργία σελίδας σε 0.718 δευτερόλεπτα. 22 ερωτήματα.


25. Κίτρινος Τύπος: Χρονολόγιο - JaJ.gr\n24 Ιουνίου — Οι Αμερικανικές δυνάμεις οδηγούν τα Ισπανικά στρατεύματα σε μία βιαστική αψιμαχία στην τοποθεσία Las Guásimas, ένα χωριουδάκι στο δρόμο προς το Santiago-de-Cuba. ‘Ενας ανταποκριτής της New York Journal, ο Edward Marshall, θα πυροβοληθεί και θα τραυματιστεί σοβαρά στη μάχη.\n1-2 Ιουλίου — Οι Αμερικανικές δυνάμεις επιτίθενται στα Ισπανικά στρατεύματα που βρίσκονται οχυρωμένα στο El Caney και στα υψώματα του San Juan, ανατολικά του Santiago-de-Cuba. Οι Αμερικανοί κερδίζουν τακτικές νίκες, οδηγώντας τους ολιγάριθμους Ισπανούς στα περίχωρα του Santiago. Ο Hearst, που έχει ταξιδέψει στο θέατρο του πολέμου σε ένα πολυτελές ατμόπλοιο, καλύπτει τη μάχη για την εφημερίδα του, Journal.


Άγιος Παΐσιος-12 Ιουλίου : Η ιστορία του Αγιορείτη μοναχού - ΕΚΚΛΗΣΙΑ ONLINE\nΠέμπτη, 11 Ιουλίου 2019 07:30\nΑρχική » ΝΕΑ » Άγιος Παΐσιος-12 Ιουλίου : Η ιστορία του Αγιορείτη μοναχού\nΑπολύθηκε από τον στρατό το 1949 και τον επόμενο χρόνο εισήλθε στο Άγιο Όρος για να μονάσει. Εκεί γνώρισε τον πατέρα Κύριλλο της Μονής Κουτλουμουσίου και τον ακολούθησε πιστά.\nΛίγο αργότερα εντάχθηκε στη Μονή Εσφιγμένου και εκάρη μοναχός με το όνομα Αβέρκιος. Το 1954 έφυγε από τη μονή Εσφιγμένου και εντάχθηκε στη Μονή Φιλοθέου, όπου μόναζε κι ένας θείος του.\nΗ συνάντησή του, όμως, με το γέροντα Συμεών ήταν καταλυτική για την πορεία και διαμόρφωση του μοναχικού χαρακτήρα του. Τότε ήταν που έλαβε και το όνομα Παΐσιος.\nΤο 1962 ο Παΐσιος πήγε στο Όρος Σινά και το 1964 επέστρεψε στο Άγιο Όρος, απ’ όπου δεν ξανάφυγε ποτέ. Το 1966 ασθένησε σοβαρά και εισήχθη στο Νοσοκομείο Παπανικολάου της Θεσσαλονίκης.\nΥποβλήθηκε σε εγχείρηση, με αποτέλεσμα μερική αφαίρεση των πνευμόνων. Στο διάστημα της ανάρρωσή του φιλοξενήθηκε στο Ιερό Ησυχαστήριο του Αγίου Ιωάννου του Ευαγγελιστού στη Σουρωτή.\nΤο 1979 εντάχθηκε στην αδελφότητα της Μονής Κουτλουμουσίου και εγκαταστάθηκε στη σκήτη της Παναγούδας.\nΑπό τότε άρχισε να γίνεται γνωστός από τους πιστούς, που τον επισκέπτονταν και του ζητούσαν συμβουλές για προσωπικά τους θέματα.\nΘαύμα Αγίας Ευφημίας της μεγαλομάρτυρος-11 ΙουλίουΓέροντας Παΐσιος-12 Ιουλίου: Ο βίος και το έργο του ξυλουργού που έγινε μοναχός


Διέρρευσε η εικόνα του Samsung Galaxy S8\nΤελευταία ενημέρωση: 2017-01-27, 10:55:26\nΝέες φήμες και διαρροές για το νέο Samsung Galaxy S8 κάνουν την εμφάνιση τους στο διαδίκτυο όσο πλησιάζει η ημερομηνία της παρουσίασης του.\nΟι πληροφορίες μπορεί να θέλουν την Sasmung να ετοιμάζεται να παρουσιάσει το πολυαναμενόμενο Galaxy S8 στις 29 Μαρτίου στη Νέα Υόρκη όμως στο διαδίκτυο διέρρευσε η πρώτη φωτογραφία που δείχνει το πολυαναμενόμενο smartphone της.\nΌπως φαίνεται από τη φωτογραφία ο σχεδιασμός θυμίζει αρκετά το Galaxy S7 με βασική διαφορά ότι στο νέο Galaxy S8 θα λείπει το φυσικό πλήκτρο που υπάρχει στο μπροστινό μέρος της συσκευής.\nΕκτός όμως από το σχεδιασμό του, το νέο Galaxy S8 αναμένεται να κυκλοφορήσει σε δύο εκδόσεις μια με οθόνη 5.8 ιντσών και μία με οθόνη με 6.2 QHD AMOLED. Σύμφωνα με τις διαρροές ο αισθητήρας της κάμερας που θα διαθέτει στο πίσω μέρος του θα είναι 12 MP με διάφραγμα f/1.7 ενώ στο μπροστινό μέρος θα είναι 8MP με διάφραγμα πάλι f/1.7 για πολύ φωτεινές selfies. Στο εσωτερικό του κρύβει έναν επεξεργαστή Snapdragon 835 ή Samsung Exynos ανάλογα με την αγορά που θα κυκλοφορεί, 4GB μνήμη RAM και ελεύθερο αποθηκευτικό χώρο 64GB με δυνατότητα επέκτασης με κάρτα microSD.\nΕπίσης η μπαταρία του η οποία θα έχει περάσει όλους τους τελευταίους ελέγχους που έχει ανακοινώσει η Samsung για να μπορέσει να αποφύγει τα δυσάρεστα περιστατικά, θα είναι 3000mAh για το μοντέλο των 5.8 ιντσών και 3500mAh το μοντέλο των 6.2 ιντσών η οποία θα φορτίζεται με καλώδιο USB Type-C.\nΤέλος οι υπόλοιπες φήμες που έχουν κυκλοφορήσει για το Galaxy S8 είναι ότι η συσκευή θα αντέχει στο νερό όπως και το Galaxy S7, θα διαθέτει μία νέα λειτουργία που θα επιτρέπει στο χρήστη να το συνδέσει με ένα HDMI dock και να το μετατρέψει σε υπολογιστή αλλά και το γεγονός ότι θα διαθέτει και ένα νέο ειδικό πλήκτρο το οποίο θα ενεργοποιεί τη νέα λειτουργία Bixby η οποία είναι η νέα ψηφιακή βοηθός της Samsung,\nΦυσικά η Samsung δεν έχει επιβεβαιώσει κάποια από τις φήμες αυτές όμως δεν αποκλείεται να το κάνει κατά τη διάρκεια της παρουσίασης στις 29 Μαρτίου στην Νέα Υόρκη.


Αλήθειες και ψέμματα για του Αδελφούς Μουσουλμάνους. - OnAlert.gr\nΑλήθειες και ψέμματα για του Αδελφούς Μουσουλμάνους.\n02.02.2011 | 15:08\nΕρευνητής στο Πανεπιστήμιο του Kent (Οχάιο, ΗΠΑ), J. Stacher αξιολογεί με τη μορφή ερωτήσεων-απαντήσεων ,για το γαλλικό Le Monde την κοινωνική και πολιτική βαρύτητά της Μουσουλμανικής Αδελφότητας και τις ευκαιρίες που της ανοίγονται τώρα που το καθεστώς Χόσνι Μουμπάρακ είναι πιο αδύναμο από ποτέ.\nΗ Μουσουλμανική Αδελφότητα έχει διαδραματίσει ένα σημαντικό ρόλο στη διαμαρτυρία ενάντια του Χόσνι Μουμπάρακ. Γιατί περίμεναν την τέταρτη ημέρα των διαδηλώσεων για να ζητήσουν από τους ανθρώπους τους να συμμετάσχουν στο κίνημα;\nΣτην Αδελφότητα γνωρίζουν ότι εάν εμφανίζονταν στην πρώτη γραμμή των διαδηλώσεων, οι δυτικές δυνάμεις θα έδιναν το πράσινο φως στην εξουσία για να τους φιμώσει διαφωνία. Θα έπρεπε το κίνημα της διαμαρτυρίας να τεθεί σ΄ ένα πλαίσιο πατριωτικό και μέσα σ΄ αυτό η Μουσουλμανική Αδελφότητα έπαιξε σημαντικό ρόλο στη κινητοποίηση.\nΗ Αδελφότητα έκανε πιθανώς ένα εσφαλμένο υπολογισμό στην αρχή της εξέγερσης και δεν κατάλαβε το μέγεθος της. Σήμερα, πιστεύει ότι το κίνημα είναι μια πραγματική ευκαιρία ενάντια στο Μουμπάρακ. Δεν ήθελε όμως να ηγηθεί για να μην αποτελέσει άλλοθι για μεγαλύτερη καταστολή από το καθεστώς.\nΒλέπουμε πολλές ομάδες και πολιτικές τάσεις που εκφράζονται στους αιγυπτιακή δρόμους\nΟι μουσουλμάνοι αδελφοί είναι έτοιμοι να δεχτούν αυτή την ποικιλομορφία και να συνεργαστούν με άλλες πολιτικές ομάδες;\nΝαι, αν υπάρξει ένα ισχυρό σύνταγμα , ότι δεν θέτει έναν νόμο πάνω από τον άλλο, η Μουσουλμανική Αδελφότητα θα ήταν πρόθυμη να συμμετάσχουν σε μια πολιτική εναλλαγή σε ένα δημοκρατικό πλαίσιο. Η αδελφότητα θα μπορούσε να λάβει επίσης μέρος σε ειρηνικές εκλογές, κερδίζοντας και χάνοντας ειρηνικά . [Η αδελφότητα, επίσης, συμμετέχει στην Εθνική Συμμαχία για την Αλλαγή, η οποία καλούσε Μοχάμεντ Ελ Μπαραντέι να «διαπραγματευθεί» με το καθεστώς.]\nΤον Ιανουάριο του 2010, οι Αδελφοί είχαν εκλέξει ως συντηρητικό ανώτατο ηγέτη τον Μοχάμεντ Badie. Κατά τη διάρκεια των εκλογών του Δεκεμβρίου κο, έχασαν την κοινοβουλευτική τους εκπροσώπηση. Τώρα θα αναγκαστούν να οδηγηθούν σε πιο ριζοσπαστικές θέσεις ;\nΟχι. Η εκλογή συντηρητικών σε ηγετικές θέσεις προήλθε από τα μέτρα καταστολής εναντίον του από μία ακραία εξουσία. Στις βουλευτικές του 2005 [εκλογές στις οποίες είχαν λάβει 88 έδρες, ένα πέμπτο της συνέλευσης], τα μέλη τους συνελήφθησαν αυθαίρετα. Η καταπίεση έχει ενθαρρύνει τον κατακερματισμό τους και, επομένως, ανέπτυξε τις πλέον συντηρητικέ φωνές.\nΜπορούμε να εκτιμήσουμε την πολιτική επιρροή των Αδελφών Μουσουλμάνων;\nΟχι, ο εκλογικός μηχανισμός δεν λαμβάνει υπόψη την επιρροή τους. Εξαιρουμένων των στρατιωτικών, είναι το πιο οργανωμένο κομμάτι πληθυσμού στην Αίγυπτο. Θα πρέπει επίσης να λάβουμε υπόψην την κοινωνική τους λειτουργία και προσφορά , η οποία είναι εξαιρετικά σημαντική. Οι αδελφοί ζουν πιο κοντά στις κοινότητές τους. Είναι σεβαστή όχι μόνο ως η Μουσουλμανική Αδελφότητα, αλλά και ως γιατροί, δικηγόροι, φαρμακοποιοί, μηχανικοί ή δάσκαλοι.\nΑν ελεύθερες και δημοκρατικές εκλογές διεξαχθούν, η Μουσουλμανική Αδελφότητα θα είναι σε θέση να εκλεγεί και να κυβερνήσει τη χώρα;\nΤα πάντα εξαρτώνται από το νομικό πλαίσιο εντός του οποίου οι εκλογές αυτές θα διεξαχθούν. Κατά τη διάρκεια τριών δεκαετιών, το καθεστώς του Χόσνι Μουμπάρακ φρόντισε να αποτρέψει τη συμμετοχή οποιουδήποτε αντιπολιτευτικού κινήματος. Οι διάφορες εκδοχές της αντιπολίτευσης- φιλελεύθερη, εθνικιστική, σοσιαλιστική ή κομμουνιστική - είναι πολύ αδόμητες. Στο πλαίσιο αυτό, η Μουσουλμανική Αδελφότητα είναι η πιο οργανωμένη δύναμη, έτσι ώστε να έχουν όλες τις δυνατότητες στις εκλογές. Αντίθετα, η Αδελφότητα έχει καταστήσει σαφές ότι δεν θα παρουσιάσει έναν υποψήφιο για την προεδρία. Θέλει να έχει πολιτική συμμετοχή,χωρίς να οδηγηθεί στο να κυβερνήσει. Εάν ένας Μουσουλμάνος Αδελφός κέρδιζε τις προεδρικές εκλογές η Αίγυπτος θα μπορούσε να είναι διπλωματικά απομονωμένη. Η διεθνής κοινότητα - Ηνωμένες Πολιτείες και το Ισραήλ κυρίως- δεν θα συμφωνούσαν να δούμε ένα ισλαμικό καθεστώς στην Αίγυπτο. Οι αδελφοί έτσι προτιμούν να μην είναι στην πρώτη γραμμή. Είναι πρόθυμοι να συμμετάσχουν στην πολιτική ζωή, δεδομένου ότι αυτό δεν υπονομεύει το διεθνές καθεστώς της Αιγύπτου.\nΈτσι, για πρακτικούς λόγους δεν επιθυμούν να υποβάλουν έναν υποψήφιο για την προεδρία;\nΝαι. Θα πρέπει να ξέρετε ότι υπάρχει μια πραγματική ευκαιρία σήμερα στην Αίγυπτο,να ακολουθήσει μια νέα πορεία. Εάν μια δημοκρατική διαδικασία επιβάλει την καθιέρωσή τους, μπορεί κανείς να φανταστεί ότι οι ριζισοσπαστικές φώνες θα γίνουν πιο διακριτικές,. Βέβαια δεν μπορεί κανείς να αποκλείσει ένα μέρος από την αδελφότητα να λειτουργήσει όπως το ΑΚΡ στην Τουρκία [κυβερνώντος Κόμματος Δικαιοσύνης και Ανάπτυξης, νικητής των προεδρικών και βουλευτικών την Τουρκία το 2007] και να παρουσιάζει έναν υποψήφιο για την προεδρία.


Γνώμη | Χρονόμετρο\nΣτου κύκλου τα γυρίσματα 22 Δεκεμβρίου, 2017 - Εδώ και αιώνες ο άνθρωπος προσπαθεί να δημιουργήσει εικόνες και μάλιστα εντυπωσιακές. Από τις απαρχές της ιστορίας η αγωνία του είναι να οπτικοποιήσει τα πάντα, όπως και πράγματα άυλα, όπως είναι οι ιδέες του ή ακόμη και η αναζήτηση του θείου. Τα πρώτα οικοδομήματα στην ανθρώπινη ύπαρξη ήταν οι ναοί που έχτισε για τους θεούς… Περισσότερα\nΑγώνες (και αγωνίες) επιχειρηματιών!!! 15 Δεκεμβρίου, 2017 - Η καλύτερη θέση είναι αυτή του νικητή, αλλά δεν είναι άσχημα να είσαι μερικές φορές από την πλευρά του χαμένου, αρκεί βέβαια να μην σου κοστίζει αυτό ακριβά. Εκείνο που κερδίζεις σε αυτή την περίπτωση είναι η εμπειρία της διαχείρισης, με σοβαρότητα και μετριοπάθεια την ήττα. Είναι ένα μάθημα πολύ δυνατό το οποίο σε κάνει… Περισσότερα\nΤο «σπίτι με τις νυχτερίδες» 7 Δεκεμβρίου, 2017 - O Απόστολος Παύλος, όπως και όλοι οι άλλοι Απόστολοι του Ιησού, όπως και ο ίδιος που ήταν ξυλουργός, ασκούσαν κάποιο χειρωνακτικό επάγγελμα για να έχουν το προς το ζειν. Όπως γράφαμε και χθές η δικιά μας, η Αγία Λυδία ήταν πορφυροπώλης και με αυτό βιοποριζόταν. Αν σκεφτούμε ότι και σήμερα, η τροφή, η στέγη, η… Περισσότερα\nΗ πόλη των «εμποράκων» 6 Δεκεμβρίου, 2017 - Η κακή γνώση της τοπικής ιστορίας μας στερεί την δυνατότητα να γνωρίζουμε σε ποια γη ζούμε και επάνω σε ποια χώματα διάγουμε την καθημερινότητά μας. Ως εκ τούτου δεν μπορούμε να εκτιμήσουμε την αξία που έχουν μερικές έννοιες όπως είναι αυτή του εμπορίου. Πιστεύω λοιπόν ότι όλοι γνωρίζουμε ότι η δύναμη που κίνησε την… Περισσότερα\nΑπό την Ονειρούπολη στο Καρναβάλι. 4 Δεκεμβρίου, 2017 - Διαβάζω τις δηλώσεις του δημάρχου Δράμας σχετικά με την φετινή διοργάνωση της Ονειρούπολης σύμφωνα με τις οποίες περιμένουν περιμένουν 600.000 επισκέπτες στην γειτονική μας πόλη, κατά τις ημέρες των Χριστουγέννων και της Πρωτοχρονιάς. Αριθμοί επισκεπτών που θεωρώ ότι πλέον συναγωνίζονται την επισκεψιμότητα που έχει να επιδείξει το Καρναβάλι της Ξάνθης. Το γεγονός ότι τις… Περισσότερα\nΑπό τον χωροφύλακα στον φοροεισπράκτορα!!! 30 Νοεμβρίου, 2017 - Μετά τον εμφύλιο πόλεμο και μέχρι την εποχή της μεταπολίτευσης, ως γνωστόν υπήρχε ένα αστυνομικό κράτος που επέβαλε σημαντικούς περιορισμούς στην ελευθερία της έκφρασης. Δεν μπορούμε σήμερα να γνωρίζουμε ποια θα ήταν η πορεία της χώρας, αν δεν είχε μεσολαβήσει ο εμφύλιος, οι εξορίες και ο διαχωρισμός των πολιτών σε εθνικόφρονες και μιάσματα. Μόνο υποθέσεις… Περισσότερα\nΕΠΙΜΕΛΗΤΗΡΙΟ ΚΑΒΑΛΑΣ: Ταγκό ή τούρκικο τσιφτετέλι; 13 Νοεμβρίου, 2017 - Όπως είναι γνωστό ο θεσμός της βασιλείας στην Ελλάδα καταργήθηκε το 1974, με πρωτοβουλία του αείμνηστου εθνάρχη Κωνσταντίνου Καραμανλή. Εκείνη την εποχή που η χώρα προσπαθούσε να ανασυγκροτηθεί μετά την 7χρονη δικτατορία και την τραγωδία της Κύπρου, κρίθηκε σκόπιμο να ξεκαθαρίσει και το ζήτημα της τύχης της βασιλείας, καθώς είχε αποδειχθεί με το ρόλο που… Περισσότερα\nΖωές σε κενό χρόνο 3 Νοεμβρίου, 2017 - Όταν ήμουν μικρός θυμάμαι που οι διηγήσεις των μεγάλων ήταν συνεχώς γύρω από τα γεγονότα του Β’ Παγκοσμίου πολέμου και των πιο παλιών ακόμη και για την Μικρασιατική Καταστροφή και την προσφυγιά. Μεγάλωσα με αυτές τις διηγήσεις και συχνά – πυκνά αυτές συνυφαίνονταν με την πραγματικότητα και όλα μαζί δημιουργούσαν ένα νοητό σύμπαν γεγονότων. Όταν… Περισσότερα\nΜια αναξιοποίητη πηγή πλούτου 1 Νοεμβρίου, 2017 - Ήδη από τους τελευταίους χρόνους της τουρκοκρατίας (18 – 19 αιώνα), λόγω του κινήματος του ρομαντισμού που αναπτύχθηκε στη Δυτική Ευρώπη, υπήρξε μια έντονη τάση μελέτης της αρχαίας Ελλάδας, η οποία εκδηλώθηκε με πολλούς τρόπους, τόσο στην τέχνη, όσο και στην οικονομία. Οι ανώτερες τάξεις των δυτικοευρωπαϊκών χωρών λάτρευαν την αρχαία Ελλάδα και γι’ αυτό… Περισσότερα\nΈκαστος στο είδος του και ο Λουμίδης στους καφέδες! 19 Οκτωβρίου, 2017 - Η ανάπτυξη του κομματικού κράτους στην Ελλάδα – όπως και σε όλο τον κόσμο – σχετίζεται άμεσα με την ενδυνάμωση του δημόσιου τομέα. Όσο αυξάνονται οι θέσεις εργασίας και ευθύνης στον δημόσιο τομέα της οικονομίας, τόσο θεριεύει και το κομματικό κράτος. Είναι δύο έννοιες απόλυτα συνυφασμένες. Ο κάθε κομματάρχης μπορεί να διορίζει, να χαρίζει συμβάσεις,… Περισσότερα


Έφυγε από το ΣΕΦ ο Γιαννακόπουλος - RedNews.gr - Τα νέα του Ολυμπιακού\nΈφυγε από το ΣΕΦ ο Γιαννακόπουλος\nΈνα ημίχρονο κράτησε η προκλητική παρουσία του Δημήτρη Γιαννακόπουλου στο ΣΕΦ, με τον… επώνυμο φίλαθλο του Παναθηναϊκού με το φανελάκι – πρόκληση, να αποχωρεί από το φαληρικό κλειστό στο ημίχρονο, ρίχνοντας τα στην… κυβέρνηση!\n«Μου επιτέθηκαν στη φυσούνα πριν από το ματς. Είδα το πρώτο ημίχρονο δίπλα σε ανθρώπους που με έβριζαν και με απειλούσαν όλη την ώρα και μετά στο ημίχρονο μου έκαναν νέα επίθεση στη φυσούνα. Η αστυνομία ήρθε και μου είπε να φύγω και να μην παρακολουθήσω τον υπόλοιπο αγώνα. Αυτή τη διοργάνωση θέλουμε; Είναι αποδεκτό αυτό; Υπάρχει ελληνική αστυνομία; Υπάρχει κυβέρνηση;», είναι τα όσα ισχυρίστηκε ο επώνυμος φίλαθλος του Παναθηναϊκού, μετά την αποχώρηση του από το γήπεδο.\nΤο video με την είσοδο Γιαννακόπουλου. Δεν υπάρχει κανένας προπηλακισμός\nΟλυμπιακός-ΠΑΟ: Post game (video)


Φόλα, πώς θα σώσετε ένα ζώο που έχει δηλητηριαστεί! - katoikidio blogkatoikidio blog\nΑρχική » Άρθρα για Σκύλους » Φόλα, πώς θα σώσετε ένα ζώο που έχει δηλητηριαστεί!\nΌλα όσα πρέπει να γνωρίζετε για να αντιμετωπίσετε τη δηλητηρίαση από φόλα. Να έχετε πάντα εφοδιασμένο το κουτί πρώτων βοηθειών με ενέσεις ατροπίνης και αντίδοτα! Καταγγείλτε το γεγονός!\nΕίναι ο χειρότερος εφιάλτης κάθε ιδιοκτήτη οικόσιτου ζώου, η φόλα, αφού πέρα από το γεγονός ότι οδηγεί στο θάνατο αν δεν αντιμετωπιστεί εγκαίρως, είναι μία βασανιστική και επώδυνη κατάσταση, όπως συμβαίνει στις περισσότερες περιπτώσεις δηλητηρίασης με χημικά σκευάσματα. Οι πιο συνηθισμένες μορφές δηλητηρίασης από φόλα είναι τα εντομοκτόνα και το ποντικοφάρμακο που αναμειγνύονται με νόστιμη τροφή. Δυστυχώς όμως χρησιμοποιείται ευρέως και η μέθοδος με τριμμένα γυαλιά που τοποθετούνται μέσα σε κιμά. Πώς μπορούμε να διαχειριστούμε μία τέτοια περίπτωση αν το ζώο μας ξεφύγει από την προσοχή μας και καταναλώσει φόλα ή έχει συμβεί σε κάποιο αδέσποτο, που δυστυχώς είναι ένα συνηθισμένο φαινόμενο;\nΣυνήθως εξαρτώνται από το είδος του δηλητηρίου που έχει χορηγηθεί στο ζώο. Σε γενικές γραμμές όμως αυτά είναι έντονη σιελόρροια, έντονη δακρύρροια, σμίκρυνση της κόρης του οφθαλμού, μυϊκά τινάγματα, ασθματική αναπνοή, τρέμουλο, σπασμοί και κώμα.\nΕννοείται ότι ένα ζώο που έχει δηλητηριαστεί από φόλα πρέπει εγκαίρως να μεταφερθεί σε κτηνίατρο. Παρόλα αυτά αν για κάποιο λόγο δεν είναι αυτό εφικτό ή ο χρόνος δεν επαρκεί, καθώς σε μία τέτοια περίπτωση παίζουν ρόλο και τα δευτερόλεπτα ακολουθήστε τις εξής οδηγίες:\n1. Προκαλέστε εμετό: Δώστε αλάτι ή σόδα φαγητού από το στόμα διαλυμένο σε χλιαρό νερό (30 – 60cc διαλύματος). Ακόμα και η μουστάρδα διαλυμένη επίσης σε νερό μπορεί να προκαλέσει εμετό. Αυτό σε περίπτωση που δεν είστε εφοδιασμένος με τις ειδικές ενέσεις που προκαλούν εμετό. Δεν δίνουμε ποτέ λάδι γιατί δεν έχει κανένα αποτέλεσμα.\n2. Κάνετε ένεση ατροπίνης (λειτουργεί καρδιοτονωτικά) που θα πρέπει πάντα να έχετε μαζί σας! Ένα φιαλίδιο είναι αρκετό για μία γάτα και 2 ή 3 για ένα πιο μεγαλόσωμο ζώο. Ο τρόπος που θα κάνετε την ένεση έχει κι αυτός σημασία, αν και θα πρέπει να έχετε ανάλογη εμπειρία. Δηλαδή η ενδοφλέβια χορήγηση έχει πάντα γρηγορότερη απορρόφηση, η ενδομυϊκή απορροφάται πιο αργά ενώ η υποδόρια ακόμα αργότερα. Αν όμως δεν έχετε ιδιαίτερη γνώση κάντε την ένεση υποδόρια στο σβέρκο ενώ η ένεση για πρόκληση εμετού γίνεται στο μπούτι.\nΠροσοχή: Για να προκληθεί εμετός το ζώο πρέπει να έχει τις αισθήσεις του, να μην έχει σπασμούς εκείνη την ώρα, ούτε να είναι σε κώμα, διαφορετικά μπορεί να πάθει αναρρόφηση. Αν το ζώο δεν έχει τις αισθήσεις του, κάνουμε πρώτα την ατροπίνη μέχρι το ζώο να συνέλθει και συνεχίζουμε με την ένεση για πρόκληση εμετού.\nΤα αντίδοτα είναι σωτήρια αλλά συνήθως είναι δύσκολο να ξέρουμε ποιο είδος δηλητηρίου έχει καταναλωθεί από το ζώο. Παρόλα αυτά αν έχουμε καταφέρει να το εντοπίσουμε με κάποιο τρόπο και αφορά δηλητηρίαση από βαρφαρίνη (ποντικοφάρμακο) η θεραπεία είναι η βιταμίνη Κ1. Τα συμπτώματα που έχει ένα ζώο που έχει δηλητηριαστεί από ποντικοφάρμακο μπορεί να εμφανιστούν μετά από μέρες. Κηλίδες κόκκινες ή σκούρες μπλε στο σώμα ή στα ούλα είναι σημάδια εσωτερικής αιμορραγίας. Επιπλέον το ζώο μπορεί να αιμορραγήσει από τη μύτη, το στόμα, το πέος και το πρωκτό. Αυτό που κάνει η βαρφαρίνη που εμπεριέχεται μέσα στο ποντικοφάρμακο είναι να λειτουργεί ως αντιπηκτικό, καταστρέφοντας τη βιταμίνη Κ, προκαλώντας αιμορραγίες. Έτσι η χορήγηση του αντιδότου σε ενέσιμο διάλυμα (δόση 5-20mg), ανάλογα με το μέγεθος και το βάρος του ζώου, θα βοηθήσει στην πήξη του αίματος. Η ένεση γίνεται υποδόρια με τη μικρότερη δυνατή βελόνα, ώστε να ελαχιστοποιηθεί η αιμορραγία και η θεραπεία πρέπει να συνεχιστεί καθημερινά για μία εβδομάδα.\nΔηλητηρίαση με Τριμμένα Γυαλιά\nΕίναι μία σκληρή μέθοδος θανάτωσης ζώου όπου δυστυχώς δεν υπάρχει αντίδοτο. Επομένως το ζώο πρέπει να μεταφερθεί αμέσως στον κτηνίατρο για να γίνει ότι είναι δυνατό για να σωθεί. Εκείνο όμως που πρέπει να γνωρίζετε σε μία τέτοια περίπτωση, είναι ότι το ζώο που έχει δηλητηριαστεί από τριμμένα γυαλιά, όπως και από εντομοκτόνο είναι πολύ ευαίσθητο στο φως και στο θόρυβο. Κάτι που δεν ισχύει για την περίπτωση δηλητηρίασης με ποντικοφάρμακο. Επομένως να το μεταφέρετε σκεπασμένο και ήρεμα στον κτηνίατρο.\nΑκόμα και τα δευτερόλεπτα είναι καθοριστικά για να σώσετε ένα ζώο που έχει δηλητηριαστεί από φόλα. Καταλαβαίνετε λοιπόν τι σημαίνει αυτό αν ψάχνετε την τελευταία στιγμή να βρείτε αντίδοτα ή τα υλικά που χρειάζονται για να προκαλέσετε εμετό. Το κουτί πρώτων βοηθειών πρέπει να είναι άμεσα διαθέσιμο και να περιέχει: Εμφιαλωμένο νερό, αλάτι, ατροπίνη, ενέσιμο εμετικό, βιταμίνη Κ1 και σύριγγες!\nΚαταγγείλτε το γεγονός\nΑφού κάνετε όλα όσα απαιτούνται για να σώσετε τη ζωή του αγαπημένου σας φίλου ή ενός αδέσποτου ζώου που έχει δηλητηριαστεί από φόλα, το επόμενο βήμα είναι να καταγγείλετε το γεγονός στο πλησιέστερο αστυνομικό τμήμα καθώς θεωρείται ποινικό αδίκημα που τιμωρείται αυστηρά Ενημερώστε επίσης τους ανθρώπους που μένουν στην περιοχή που δηλητηριάστηκε το ζώο, μπορεί κάποιος κάτι να γνωρίσει.\nΔυσοσμία στόματος, δεν φταίνε πάντα τα δόντια!


Υπάρχουν πάρα πολλοί λόγοι για να φορέσεις το κράνος σου και να βγεις στους δρόμους πάνω στις δυο σου οικολογικές ρόδες. Βάλαμε όμως τις σκέψεις μας σε μία τάξη και σου παρουσιάζουμε τους πιο σημαντικούς.\n1. “Με καις τρελέ μου έρωτα”, θα φωνάζουν οι θερμίδες\nΈνας από τους καλύτερους λόγους να ανέβεις πάνω στο ποδήλατό σου είναι το γεγονός ότι έχεις την ευκαιρία να κάψεις πολλές θερμίδες και όταν λέμε πολλές εννοούμε μέχρι και 700 θερμίδες την ώρα.\n2. Θα πέσει δούλεμα…στους μύες σου\nΤο να κάνεις πετάλι σημαίνει ότι θα “δουλέψεις” τους μύες των ποδιών σου, τα ισχύα σου ακόμα και τη μέση σου. Αυτό είναι καλό, διότι το να χτίζεις μύες είναι ένας πολύ καλός τρόπος για να ξυπνήσεις το μεταβολίσμου σου και να κάψεις θερμίδες. Εννοείται ότι το καυτό σορτσάκι θα φορεθεί πολύ.\n3. Καλή καρδιά βρε\nΑν κάνεις ποδήλατο σε μία πόλη, όπως είναι η Αθήνα, με τις ανηφόρες και τις κατηφόρες της, αυτό σημαίνει ότι κάνεις εξαιρετικό cardio. Με τη σειρά του το cardio οδηγεί σε μία καρδιά υγιέστατη χωρίς προβλήματα.\n4. Έρχεσαι σε μία ισορροπία\nΜόλις ανέβεις πάνω στο ποδήλατο έχεις έναν άλλο αέρα βρε παιδί. Βρίσκεις την ισορροπία σου. Και αυτό δεν είνα κάτι απλό. Κάθε φορά που ισορροπείς, ενεργοποιείς τους μύες του κορμού σου, πράγμα το οποίο σημαίνει ότι τον γυμνάζεις το κοιλιακό κούκλα μου. Ταυτόχρονα ενισχύεις την ιδιότητα του συντονισμού. Πετάλι και τσάρκα.\n5. Και χαλαρώνεις τρελά\nΣίγουρα θα έχεις ακούσει για την αποσυμπίεση που χρειάζεται ένας άνθρωπος μετά τη δουλειά. Όταν ανεβαίνεις πάνω στο ποδήλατό σου χαλαρώνεις και ο νους σου φεύγει και καθαρίζει. Τα βλέπεις όλα με άλλο μάτι βρε παιδί μου.\n6. Αποκτάς αντοχή\nΜπορεί στην αρχή να πηγαίνεις μέχρι το σούπερ μάρκετ με το ποδήλατό σου και να κουράζεσαι, αλλά μέρα με τη μέρα θα δεις ότι η αντοχή σου θα αυξάνεται και θα μπορείς να πηγαινοέρχεσαι και στη δουλειά με αυτό. Μαζί με την αντοχή όμως στο ποδήλατο αποκτάς και αντοχή αλλού. Στο τρέξιμο, στο κολύμπι, στο χορό, στο σεξ. Χαμός.\n7. Και κάνεις ένα ανοσοποιητικό σύστημα…γερό σαν τα ψηλά βουνά\nΌπως όλες οι σωματικές ασκήσεις, έτσι και το ποδήλατο, ενισχύει το ανοασοποιητικό σου σύστημα. Κάνενα κρύο πια δεν σε πιάνει και καμία ασθένεια δεν είναι ικανή να σε ρίξει κάτω. Λυγίζουν οι ποδηλάτες; Η απάντηση είναι απλή: Όχι.


LOLIPOP: Xmas Love Calendar Day 10\nΛίγα βιβλία ......\nΌταν ξεκινούσα αυτό το ημερολόγιο, φανταζόμουν ότι ίσως να μην μπορούσα τελικά να το ολοκληρώσω γιατί πίστευα ότι δεν θα έβρισκα 25 καλές πράξεις. Σήμερα όμως διαβάζετε για την 10η στη σειρά και νιώθω πολύ όμορφα που τουλάχιστον έχω άλλες 10 "καλές ιδέες " στο μυαλό μου.\nΤα περισσότερα νηπιαγωγεία τα χτύπησε κι αυτά η κρίση. Παλαιότερα που τα πράγματα δεν ήταν τόσο πού άσχημα, ζητούσαν κάποια χρήματα από τους γονείς με σκοπό να αγοράσουν υλικά που θα τους βοηθούσαν στην δουλειά τους με τα παιδιά. Φέτος δεν τόλμησαν , αφού θα υπήρχε μεγάλη αντίδραση. Μια μέρα που πήγα να πάρω τον μικρό, ρωτάω την νηπιαγωγό του αν έχουν Χριστουγεννιάτικα παραμύθια. Είχαν μόλις 3 και αυτά πολύ ταλαιπωρημένα. Έτσι το απόγευμα της ίδιας μέρας καθίσαμε μαζί με τον μικρό και διαλέξαμε μερικά παραμύθια και αυτό ήταν...\nΧαρίσαμε 2 και δανείσαμε 5. Μόλις θα τα διαβάζουν θα μας τα επιστρέφουν, Έτσι απλά, είδαμε τα μάτια της κ. Μαίρης να αστράφτουν. Τι να σου κάνει κι αυτή.\nΔανείστε κι εσείς στα σχολεία των παιδιών σας τα παραμύθια σας. Θα δείτε πολλές χαρούμενες φατσούλες ,πολλά χαμόγελα και ξέρετε κάτι ; Θα είστε εσείς ο λόγος !!!!\nΜια καλή και ευτυχισμένη μέρα για όλους . Έμειναν ακόμη 15 μέρες. Καλημέρες παγωμένες (μπρρρρ)\nΑναρτήθηκε από lolipopfamily στις 09:28\nParents Land Gr 10 Δεκεμβρίου 2013 - 11:26 π.μ.\nΤόσο απλή ιδέα! Και τόσο χρήσιμη.\nDimitra 10 Δεκεμβρίου 2013 - 3:25 μ.μ.\nΈχεις δίκιο Γιωτάκι μου. Τόσο απλή ιδέα και τόσο εύκολα υλοποιήσιμη.\nΣτο δημοτικό μας έχουν πει διακριτικά πως όσα βιβλία δεν θέλουμε πιά και φυσικά είναι σε καλή κατάσταση, να τα χαρίσουμε στο σχολείο και έτσι είμαστε όλοι ευχαριστημένοι:)\nMaria Naka 11 Δεκεμβρίου 2013 - 9:27 π.μ.\nΥπεροχη ιδεα! Κι ενω στο σπιτι σκονιζονται εκει ποανουν τοπο! Μπραβο στην πρωτοβουλια σου!\nΑνώνυμος 11 Δεκεμβρίου 2013 - 5:28 μ.μ.\nνα σε ρωτησω κατι? ποια είναι τα βιβλιαράκια? κανουν για παιδάκια 3 ετων? ψαχνω σε μεγαλο βιβλιοπωλειο κ δεν εχουν.. λινα\nlolipopfamily 11 Δεκεμβρίου 2013 - 5:43 μ.μ.\nΚαλησπέρα Λίνα .Τα παραμυθάκια είναι αυτά που βλέπεις, Το ένα ελατάκι για τον Τάκη του Τριβιζά, το Αη Βασίλη είσαι εδώ , η Φρικαντέλα του Τριβιζά επίσης και η γέννηση του Χριστούλη. Σε όποιο βιβλιοπωλείο ζητήσεις βιβλία για αυτήν την ηλικία , θα σου προτείνουν αντίστοιχα.


26 Απριλίου 1965 (1965-04-26) (54 ετών)\nΟ Μητροπολίτης Χίου, Ψαρών και Οινουσσών κ. Μαρκος Βασιλάκης (26 Απριλίου 1965) είναι έλληνας θεολόγος και φιλόλογος, πρώην Γραμματέας-Πρακτικογράφος και Αρχιγραμματέας της Ιεράς Συνόδου της Εκκλησίας της Ελλάδος και σήμερα αρχιερεύς της.\n2 Δραστηριότητα στη Μητρόπολη και κριτική\nΔραστηριότητα στη Μητρόπολη και κριτική[Επεξεργασία | επεξεργασία κώδικα]\nΤο 2016 ο μητροπολίτης Μάρκος τέλεσε τη λειτουργία της Ανάστασης σε φυλάκιο της νησίδας Παναγιά των Οινουσσών, το καθεστώς της οποίας αμφισβητεί η Τουρκία και η οποία γίνεται συχνά στόχος παραβιάσεων από τουρκική αεροπορία και ναυτικό. Στην τελετή παρίσταντο ο δήμαρχος και δημοτικοί σύμβουλοι των Οινουσσών, στρατιωτικές και λιμενικές Αρχές. Τουρκικό σκάφος του Λιμενικού προσπάθησε να παρενοχλήσει τη Θεία Λειτουργία με μεγάφωνα, πλησιάζοντας τη νησίδα, αργότερα όμως αποχώρησε. Τον μητροπολίτη Χίου ευχαρίστησε για την παρουσία του ο ταξίαρχος Γ. Μπικάκης, ενώ τη στάση του επικρότησε και ο μητροπολίτης Ν. Κρήνης και Καλαμαριάς κ. Ιουστίνος. Ο επίσκοπος Μάρκος τέλεσε και πάλι λειτουργίες στην νησίδα Παναγιά σε μεγάλες εορτές το 2016 και το 2017.\n↑ «Ο ΜΗΤΡΟΠΟΛΙΤΗΣ». syndesmosklchi.blogspot.gr. Ανακτήθηκε στις 2017-12-30.\n↑ «Μεγάλες απαγορευμένες αλήθειες από τον Μητροπολίτη Χίου προκάλεσαν την δυσαρέσκεια των πολιτικάντηδων ψευτοδεξιάς και Σύριζα». xryshaygh.com. Ανακτήθηκε στις 2017-12-07.\n↑ "Λειτουργία στην Παναγιά Οινουσσών από Μητροπολίτη Χίου", ΕΡΤ, ρεπορτάζ Θοδωρής Πυλιώτης, 21-6-2016.\n↑ [http://www.ert.gr/perifereiakoi-stathmoi/voreio_aigaio/chios-teleftei-cheretismi-sti-nisida-panagia-apo-mitropoliti/ «Χίος: Οι τελευταίοι Χαιρετισμοί στη νησίδα Παναγιά», ΕΡΤ, 20-2-2017\n↑ "Καλαμαριάς: Ο Χίου δεν υπέκυψε στις τουρκικές προκλήσεις", Πρακτορείο Εκκλησιαστικών Ειδήσεων "Ρομφέα", 01 Μαΐου 2016\n↑ Εγκαίνια Βιβλιοθήκης Ι.Μ. Χίου «Αγιος Αγαπητός»\n↑ Σε κλάματα ξέσπασε ο Μητροπολίτης Χίου ακούγοντας το «Μακεδονία Ξακουστή»\n↑ Χίου κ. Μάρκος: Προσυπογράφω με τους 22 Μητροπολίτες της Β. Ελλάδος για την Μακεδονία\nΝέος Μητροπολίτης Χίου εξελέγη ο Αρχιμ. Μάρκος Βασιλάκης, Ιστοσελίδα Ρομφαία-Πρακτορείο Εκκλησιαστικών Ειδήσεων, 07/10/2011.\nΑνακτήθηκε από "https://el.wikipedia.org/w/index.php?title=Μητροπολίτης_Χίου,_Ψαρών_και_Οινουσσών_Μάρκος_Βασιλάκης&oldid=7347772"\nΤελευταία τροποποίηση 08:05, 29 Δεκεμβρίου 2018.


Χωριάτικο Μάρκετινγκ VS Πραγματικό Μάρκετινγκ - PARAMARKETING SEO AGENCY\nΔεν ξέρω πόσοι από εσάς έχουν ακούσει την έννοια του μάρκετινγκ γιατί συχνά πυκνά αυτή συγχέεται με το χωριάτικο μάρκετινγκ που δεν είναι τίποτα άλλο από το να κάνουμε ενέργειες που δεν έχουν καμία σχέση με το μάρκετινγκ. Μιλάμε για το πραγματικό μάρκετινγκ και τους στόχους μάρκετινγκ. Όπως έχω αναφέρει σε ένα προηγούμενο άρθρο μου Ίντερνετ Μάρκετινγκ 1: Βασικές Αρχές “Μάρκετινγκ είναι να εξυπηρετήσω μια ανάγκη της αγοράς δημιουργώντας κάποιο κέρδος”.\nΓια δημιουργηθεί αυτό το κέρδος θα πρέπει η κάλυψη αυτής της ανάγκης να γίνεται με καλύτερο τρόπο από τον ανταγωνισμό. Συνηθίζεται κάθε blog ή ιστοσελίδα όπως και κάθε επιχείρηση ή μαγαζί να έχει ένα μάρκετινγκ πλάνο και κάποιους στόχους μάρκετινγκ.\nΔημιουργήστε ένα πλάνο μάρκετινγκ\nΤο πλάνο μάρκετινγκ δεν είναι κάτι δύσκολο. Είναι μια αναφορά που καταγράφει τρία βασικά πράγματα:\nΠου θέλουμε να πάμε\n3. Πως θα πάμε εκεί\nΤο πως θα πάμε εκεί περιγράφεται στο πλάνο μάρκετινγκ με στόχους και δράσεις. Κάθε στόχος πρέπει να είναι μετρήσιμος και να συνοδεύεται από τις ανάλογες δράσεις. Φροντίστε να έχετε για κάθε στόχο μάρκετινγκ τουλάχιστον τρεις δράσεις και τουλάχιστον άλλες τρεις εναλλακτικές.\nΓια παράδειγμα, ο δικός μου στόχος μάρκετινγκ μέσα από αυτό το blog είναι να δημιουργήσω παθητικά εισοδήματα 1000 ευρώ το μήνα και να μην απαιτείται η δική μου παρουσία ή να εξαρτώμαι από την αγορά ή από τρίτους. Αυτός είναι και ο πρωτεύων στόχος μάρκετινγκ.\nΟι δράσεις για να το πετύχω αυτό είναι:\nΜέσω της δημιουργίας μοναδικού, καταπληκτικού περιεχομένου μέσα σε αυτή τη σελίδα.\nΜέσω της δημιουργίας λίστας υποψηφίων πελατών\nΜέσω της δημιουργίας του δικού μου ψηφιακού προϊόντος\nΤο πλάνο μάρκετινγκ σας διαχωρίζει απ΄όλους τους θιασώτες του χωριάτικου μάρκετινγκ. Βάλτε γερά θεμέλια στην επιχείρηση σας και στη σελίδα σας και ξεκινήστε με το πλάνο μάρκετινγκ αμέσως. Το χωριάτικο μάρκετινγκ είναι οι σπασμωδικές κινήσεις χωρίς στόχους και χωρίς νόημα ή αντίκρυσμα στο πραγματικό μάρκετινγκ.\nΓια παράδειγμα οι προσφορές του τύπου με κάθε πίτσα δώρο πενιρλί, είναι χωριάτικο μάρκετινγκ. Μια και είναι δύσκολο κάποιος να φάει ταυτόχρονα και τα δύο ή να βρεθούν δύο άτομα μαζί για να μπορέσουν να επωφεληθούν της προσφοράς. Έτσι η προσφορά δεν επιτυγχάνει κανένα στόχο μάρκετινγκ μια και αυτοακυρώνεται.\nΑντίθετα στο πραγματικό μάρκετινγκ μια προσφορά τύπου -20% σε όλες τις πίτες ή μια άνοδος της ποιότητας με διατήρηση της τιμής θα ήτανε πιο σωστή για την αύξηση της πελατείας.\nΠοιο είναι οι στόχοι μάρκετινγκ της σελίδας ή της επιχείρησής σας;\nΚαθίστε και γράψτε κάτω τους στόχους μάρκετινγκ της σελίδας ή της επιχείρησής σας. Ξεκινήστε με brainstorming. Καταγράψτε οτιδήποτε σας έρχεται στο νου. Μετά αφιερώστε λίγο χρόνο για να ξεκαθαρίσετε ποιος είναι ο πρωτεύων στόχος μάρκετινγκ, ο στόχος που είναι κρίσιμος για την συνολική επιτυχία σας. Έπειτα γράψτε τους δευτερεύοντες στόχους μάρκετινγκ, τις στρατηγικές και τις δράσεις που θα κάνετε για να πετύχετε τους στόχους σας.\nΜε ποιες δράσεις και στρατηγικές μάρκετινγκ θα πετύχετε τους στόχους σας;\nΜια δράση μάρκετινγκ που χρησιμοποιώ είναι η δημιουργία email list. Αυτό επιτυγχάνεται με το να δίνω πίσω 2 οδηγούς εντελώς δωρεάν. Για παράδειγμα δίνω πίσω τον οδηγό Βγάλτε λεφτά από το ίντερνετ, καθώς και το SEO Πρώτη Σελίδα, χωρίς να ζητάω κάτι ως αντάλλαγμα ή ανταμοιβή.\nΜια ακόμα άλλη δράση είναι το SEO, το αρθρογραφικό μάρκετινγκ, το blogging.


ΕΘΝΙΚΟ FORUM: Οι φαύλοι πέφτουν. Αργά αλλά πέφτουν!\n"Όσοι ονειρεύτηκαν να κάνουν την Ελλάδα... Βενεζουέλα δεν θα το καταφέρουν. Είτε το θέλουν είτε όχι η χώρα θα μείνει ευρωπαϊκή, γιατί εκεί ανήκει."\nΠέραν την παρέμβασης Στουρνάρα που ξεμπρόστιασε τους δραχμιστές, το πολιτικό σκηνικό\nσυγκλονίζεται από τους κραδασμούς στο κυβερνητικό στρατόπεδο. Όσο κι αν προσπαθούν να κάνουν ξανά το «κρέας – ψάρι» με τους φόρους, όλα θα φανούν στην τσέπη των Ελλήνων. Οι φόροι, οι επιβαρύνσεις δεν κρύβονται ούτε με χίλιους φερετζέδες που βάζει ο Αλέξης και ο Πάνος. Τους επόμενους μήνες ο κόσμος θα βρεθεί στα κάγκελα, δεν θα μπορεί να πληρώσει τίποτε και θα οδηγήσει την κυβέρνηση σε άτακτη υποχώρηση και κατάρρευση.\nΑναρτήθηκε από anax Paian στις 20.5.16


Λένα Χαριζόπουλος - THETIMES.GR\nΉταν η πρώτη παίκτρια που αποχώρησε από τον νέο κύκλο του My Style Rocks και μάλιστα οικειοθελώς.\nΗ Λένα Χαριζόπουλος επικαλούμενη προσωπικούς λόγους αποχώρησε από το show μόδας αμέσως μετά το δεύτερο γύρισμα ενώ τις δυο εβδομάδες που ακολούθησαν η ίδια τηρούσε σιγή ιχθύος σχετικά με την αποχώρησή της.\nΤο μεσημέρι της Πέμπτης, η πρώην παίκτρια του My Style Rocks βρέθηκε στην εκπομπή «Μεσημέρι YES» μιλώντας για τους λόγους που οδήγησαν στην αποχώρησή της ξεκαθαρίζοντας πως δεν τέθηκε ποτέ θέμα κούρασης ή ότι δεν άντεξε την κριτική.\n«Την ερώτηση γιατί αποχώρησα την ακούω εδώ δυο εβδομάδες παντού και θεωρώ πως για να μην έχω απαντήσει επί δυο εβδομάδες, η σιωπή είναι η πιο ηχηρή απάντηση […] Τις τελευταίες δυο εβδομάδες επικρατεί μια ηρεμία και μια διακριτικότητα και από τις δυο πλευρές, δεν είναι τυχαίο αυτό. Σε πρώτη φάση θα ήθελα να συντηρηθεί αυτό» ανέφερε χαρακτηριστικά η Λένα Χαριζόπουλος ενώ όταν ρωτήθηκε για το αν θα επέστρεφε στο παιχνίδι η ίδια τόνισε πως «θα επέστρεφα στο My Style Rocks μόνο ως guest».\nΣχολίασε όμως και τη φημολογούμενη αποχώρηση της Αμίνα Χακίμ, επιβεβαιώνοντας πως η παίκτρια δεν βρίσκεται πια στο παιχνίδι, καθώς όπως είπε ήταν η πρώτη με την οποία μίλησε αμέσως μετά την αποχώρησή της. «Έφυγε γιατί ήθελε να πάει πίσω στο παιδί της και στον άντρα της» δήλωσε αφήνοντας μάλιστα ανοιχτό το ενδεχόμενο να ξαναγυρίσει η Αμίνα στο show.